cyanic-selkie/wikianc huggingface dataset:
打格仔
打格仔（）係相同埋電視上面一種保護私隱嘅影像處理方法. 好多時一啲冇面見人，好似犯過法、吸食過毒品嘅人，又或者係鹹嘢等等，唔想畀人睇到，就會打格仔遮住. 而屏幕上其他無關嘅部份，就會原封不動顯示.
中華游樂會
中華游樂會（Chinese Recreation Club, Hong Kong）係香港一所私人運動俱樂部，家下位於灣仔區大坑銅鑼灣道123號.
中華游樂會嚮1910年由何啟爵士籌建. 當時會員鍾意玩木球、網球同足球體育運動. 嚮1912年，由何啟爵士、韋寶珊爵士、阮曉繁同王保寧聯名向政府要求撥地，結果嚮大坑村創建會址. 當時由香港總督盧嘉爵士主持開幕典禮.
積極參與賽馬活動
由1970年代到而家，中華游樂會亦都以團體名義喺香港賽馬會擁有名下馬匹，而且佢哋嘅名下馬匹都係以「中游」兩字命名，包括中游之光、中游之寶、中游之冠、中游之星、中游之威、中游之喜、中游之皇、中游福星、中游福將、中游神駒、中游名駒、中游天地、中游百載、中游新星、中游神箭、中游福滿.
參考
類:香港馬主
鯀
鯀（讀「滾」，）係堯統治期間嘅人物，亦係禹嘅阿爸.
堯叫佢去治水，佢起好多堤壩想擋住洪水，點知搞得重衰過之前，浸得重犀利，結果就畀堯處死咗，改為搵佢個仔禹去治水.
帝后華庭
帝后華庭（Queen's Terrace）係香港上環嘅其中一個私人住宅屋苑，響皇后街1號，2003年起好. 屋苑一共有3座，高46-55層，有1,148個住宅單位.
電話亭
電話亭係一個矗立喺街頭，裏面有一部公共電話嘅細屋仔，呢啲公共電話通常都需要收錢. 電話亭通常設有透明或有細窗口嘅閘門，除咗保障使用者嘅私隱之外，又可以畀人知道電話亭裏面有冇人用緊. 部分地區嘅電話亭裏面，會放置電話簿畀使用者查閱.
早期嘅室外電話亭採用木材或金屬製造，設有玻璃窗. 之後新設計嘅，會採用塑膠或玻璃纖維，簡單耐用之餘亦可以減低成本. 電話亭外面通常印有電話公司嘅標誌同名，以增強品牌形象. 位於室內嘅電話亭，可能會設計得更加簡單.
電話亭喺1910年代當時嘅工業國家開始普及，到咗1980年代，收費公共電話開始較少放喺電話亭內，部分電話轉移放喺啲檔仔裏面. 使用者講嘅嘢容易俾人聽到，間接令到使用者唔好長時間佔用電話.
異常檢測
喺機械學習同數據探勘上，異常檢測（anomaly detection）係指探測一啲同手上嘅大多數個案唔同嘅異常個案，好多時係因為呢啲個案有啲可疑－例如係喺醫療上探測邊啲病人身體狀況數據異常、金融上邊啲銀行交易似係詐騙，又或者一段字入面邊啲句子似係文法錯誤啊噉.
雙向遞迴網絡
雙向遞迴網絡（bidirectional recurrent network，BRN）係一種進階嘅遞迴神經網絡. 雙向遞迴網絡嘅特徵係有兩個彼此之間唔相連嘅隱藏層，分別叫向前狀態（forward states；h_f）同向後狀態（backward states；h_b）. 一個雙向遞迴網絡每次會讀取 n 個輸入，foreach t， ： 最先嗰個時間點嘅 h_{f_{t-1}} 以及最後嗰個時間點嘅 h_{b_{t+1}} 可以會當做一啲事先設定好嘅常數. 一個雙向遞迴網絡（右）嘅結構圖解如下 ：
一個雙向遞迴網絡嘅輸出層會由過去同未來嗰度攞訊息－例如想像一個做機械翻譯嘅遞迴神經網絡，佢會攞一連串嘅英文字母做輸入，然後輸出就係一段相應嘅粵文字. 喺每個時間點 t，佢會攞 10 個字，然後 foreach 字，佢會有一個輸出，個輸出會取決於打前嘅字同打後嘅字. 雙向遞迴網絡最大嘅特徵係能夠埋考慮「未來」嘅訊息，而因為未來嘅訊息好多時都對做預測有用（尤其係喺語言處理上），所以雙向遞迴網絡能夠做到一啲普通嘅遞迴神經網絡做唔到嘅預測.
羅彩玲
羅彩玲（Vivian Law，），用過藝名羅彩寧，係香港模特兒兼電影演員，外號「嫩版朱茵」，係女子組合「Mi55」成員.
新時代電視
新時代電視（Fairchild TV）係加拿大嘅粵語電視台，由加拿大新時代集團喺1993年開台，另外香港電視廣播有限公司亦揸住佢兩成股權. 佢總部喺卑詩省列治文，另外喺安大略列治文山有第二個製作中心.
香港動植物公園
香港動植物公園（英文：Hong Kong Zoological and Botanical Gardens），減筆爲動植物公園，人稱兵頭花園，舊書亦寫公家花園（英文Public Gardens），係香港最耐歷史嘅公園. 公園響香港島中環雅賓利道，俾羅便臣道、己連拿利、上亞厘畢道及花園道等幾條街圍住. 公園佔地5.6公頃. 公園大門口響雅賓利道. 以前係由市政局管轄，後改由康樂及文化事務署管理. 行政上歸中西區.
公園喺正香港禮賓府側.
歷
1841到1842年之間，兵頭花園係香港總督官邸. 去到1848年，香港政府已經有起植物公園嘅計劃，之不過，因為冇錢而押後，最後要 1853年先開始起. 1864年8月6號，個公園第一期開放畀公眾用. 由於公園以北係上亞厘畢道，係港督府嘅所在地，而香港總督名義係三軍統帥，所以就叫佢做兵頭. 因為咁，人人都叫呢個公園做兵頭花園. 1871年，公園全面開放，改咗個名做香港植物公園.
當時公園佈局，可分爲下中上三層，斜喺山上. 中層有大噴水池，當時叫水景，公園屢次重建，但必定原地再建水景. 喺十九世紀時，好多西人細路、僕婢喺度玩. 黃昏有西樂演奏. 而中層尚有養雀巢同果園. 1876年，香港總督堅尼地卸任. 喺上層1877年，公園立咗前港督堅尼地嘅銅像，由香港總督德輔親自點題. 立像紀念堅尼地促成公園全面開放，同埋佢響香港嘅貢獻. 喺1890年，公園職員人工支出，係銀八千零七十五員六毫九仙.
公園響1931年到1933年暫停開放，以便響公園底起水庫.
香港日治時期，公園俾日軍改名做大正公園，重起埋香港神社. 公園裏面堅尼地銅像都運咗去日本熔咗. 戰後1958年，就改咗放英王佐治六世嘅銅像. 後尾公園擴建，留畀哺乳動物同爬蟲類居住. 為咗反映公園裏面多咗好多動物，喺1975年就改名做香港動植物公園.
過去亦有一啲世界知名人士以野生動物基金會嘅名義前往公園參觀，例如愛丁堡公爵（1983年）同英國安妮公主（1988年）.
胃癌
胃癌（，Stomach cancer）係發生喺胃黏膜嘅癌症. 早期症狀可能包括火燒心、肚痛、反胃同唔想食嘢. 後期嘅症狀可能包括體重減輕、皮膚同眼白變黃、嘔、屙血等等. 胃癌可能會由胃擴散到身體嘅第啲部位，最易瀨嘢嘅係肝、肺、骨、腹部內膜同淋巴結.
風險因素
好多種因素都可以導致胃癌. 佢喺男性度嘅發生率係女性嘅兩倍，因為女性有雌激素可以減低呢種癌症嘅發展.
感染
幽門螺桿菌感染係65-80%胃癌嘅重要危險因素，但淨係得2%嘅幽門螺桿菌感染者會患上胃癌.
第啲
第啲風險因素包括糖尿病、惡性貧血、慢性萎縮性胃炎等等.
診斷
當出現類似胃癌嘅症狀嗰陣，即刻去睇醫生同做進一步嘅檢查，例如：
預防
喺感染咗幽門螺桿菌嘅人度清走呢隻菌會降低生胃癌嘅風險.
攷
[[Category:癌]]
1610年代
1610年代係指年去到年之間嗰十年.
三省六部
三省六部係由西漢開始長期發展形成嘅一個制度. 其中尚書省喺東漢形成（當時叫尚書台），中書省同門下省就喺三國時期形成，佢嘅目的就係要分割同限制尚書省嘅權力. 喺發展嘅過程中，佢嘅組織形式同權力都各有演變.
到咗隋朝，隋文帝綜合漢魏嘅官制創立咗三省六部制，主要掌管中央嘅政令同埋政策嘅制定、審核同貫徹執行，因為要避楊忠諱，將中書省個名做內史省.
唐朝基本上都係繼續用隋朝嘅制度，再加補充同發展，令到個中央集權體制更加完善，又因為要避李世民諱，將民部改叫做戶部. 宋朝繼承唐制，但係三省六部嘅主要職權都已經轉移到其他機構，三省六部只係得個名. 遼代設官同於宋制.
金代、元代、明代只設一省六部，金叫尚書省；元、明叫中書省. 明1380年廢中書省，將中書省嘅權歸六部. 自此，六部取代咗三省六部制. 期間六部制基本沿襲未改，對於三省制，唔同時期嘅統治者作過一啲唔同嘅調整同補充.
三省六部制嘅特點在於分散丞相及同埋中央機構嘅權力，將相權「一分為三」，互相牽制；同時，又將尚書省權分六部，限制地方割據勢力嘅產生同發展，又推動部門牽制同埋機構運轉，以加強皇權.
三省
中書省（即隋朝嘅內史省）：長官係中書令（隋叫內史令），副長官係中書侍郎（隋稱內史侍郎），主要職官有中書舍人. 就軍國大事、重要官員嘅任免等事項，替皇帝起草詔旨，起草嘅責主要由中書舍人負擔. 係決策機構.
門下省：長官係侍中（隋叫納言），副長官係黃門侍郎（後改叫門下侍郎），主要職官有給事中. 負責審核朝臣奏章，複審中書詔敕，有認為唔妥當嘅，可以駁回，叫「封駁」，駁正嘅權主要由給事中掌握. 係審議機構.
尚書省：長官係尚書令，實際唔任命，副長官係左、右僕射. 僕射之下有左右丞、左右司郎中、員外郎. 尚書省設喺宮外，總領六部. 中書、門下發出嘅制敕，皆由尚書省轉發到中央各部門同地方州縣，或根據制敕精神，制定政令，下達有關部門. 中央寺、監、百司等機構下達諸州嘅政令，都必須由本省發遣. 係執行機構.
六部
各部長官叫尚書（正三品），副官係侍郎．各司長官係郎中，副官係員外郎，分別負責貫徹各種政令，六部各下設四司，合共二十四司.
表徵學習
表徵學習（feature learning / representation learning）係機械學習入面常用嘅一種演算法，專門用嚟將啲 input 轉化、令啲 input 簡單啲有用啲，但同時又保留到啲 input 當中帶嘅重要資訊.
例如喺現實應用當中，個數據庫有陣時可以有成幾百個用嚟做預測嘅變數（輸入 x 嘅維度有幾百咁高），而呢種情況喺用機械學習處理圖像同影片嗰陣好常見 ，噉可能會造成問題－例如搞到個程式要做嘅運算量太大，要花好耐時間先行得完. 於是個機械學習程式嘅設計者就可能會諗某啲方法，減少輸入當中變數嘅數量（降低 x 嘅維度），等個學習程式易行啲. 常見方法有事前幫柞數據做吓主成分分析（principal component analysis）或者聚類分析先，跟住至將數據輸入落去個機械學習程式嗰度. 但噉做就梗會令到輸入簡化咗，造成資訊流失. 所以「表徵學習要點做」喺機械學習上係一個好受關注嘅課題.
「做表徵學習，同柞數據降低維度」嘅過程可以用是但一種學習範式或者數學模型嚟做. 譬如對於一個監督式學習人工神經網絡嘅表徵學習，係設佢啲輸入做成數據庫入面所有嘅 x 變數，跟手設佢啲輸出做成若干粒神經細胞（輸出神經細胞數量要明顯少過 x 變數嘅數量），再教佢畀出正確輸出.
岐阜足球會
岐阜足球會（FC岐阜）係日本一支職業足球隊，日本丙組職業足球聯賽（J3）球隊之一. 球會根據地係岐阜縣，主場係長良川陸上競技場.
史
2001年成立. 2008年加入日本職業足球聯賽.
獨立國家聯合體
獨立國家聯合體（減筆獨聯體，俄文Содружество Независимых Государств，減筆СНГ；拉丁字母 Sodruzhestvo Nezavisimykh Gosudarstv，減筆SNG；英文Commonwealth of Independent States，減筆CIS）係蘇聯分解成多國之後，成員組成嘅組織.
獨聯體喺1991年成立. 除咗波羅的海國家－拉脫維亞、愛沙尼亞同埋立陶宛之外，其餘嘅前蘇聯加盟共和國都有加入過獨聯體. 格魯吉亞喺2009年退出，烏克蘭喺2014年因為克里米亞問題而宣佈退出.
尚翹峰
尚翹峰（The Zenith）係香港灣仔嘅其中一個私人住宅屋苑，響灣仔道3號，2007年起好. 屋苑一共有3座，高40-43層，有652個住宅單位.
安納巴
安納巴（，عنّابة‎；柏柏爾文：ⴱⵓⵏⴰ），係喺阿爾及利亞北部安納巴省沿岸嘅一埠，靠近突尼西亞，2008年人口有257359人喺度住.
GRB 090423
GRB 090423係次γ射線爆炸，俾美國太空總署SWIFT太空天文台測到，離地球130億光年，係人類見過最遠嘅嘢.
掩護系統
掩護系統（cover system）係常見於射擊遊戲同隱蔽類遊戲嘅遊戲機制，指一個角色匿埋喺某啲物件後面，用物件做掩護，避開敵人嘅視線或者槍炮攻擊－就好似現實世界嘅槍戰駁火噉. 例：隻遊戲嘅操控系統嗰度有個掣，一撳咗個角色就會自動伏低兼且移去最近嗰舊大型物件後面.
久川綾
久川綾 （，）係日本嘅一個女藝人同埋配音員.
林志炫
林志炫（；Terry Lin；），係臺灣基隆人、前優客李林成員、臺灣男歌手同音樂製作人. 佢入圍過金曲獎7次，入圍金曲獎最佳國語男演唱人5次. 1991年，佢同李驥以組合「優客李林」形式出道，先後出過8張中英文專輯，喺臺灣創下年度最佳銷售佳績. 1996年優客李林解散後成立炫音音樂有限公司而成為獨立音樂人. 林志炫係華語樂壇一次成型錄音第一人. 佢分別喺2013年同2017年參加過《我是歌手1》同《歌手2017》.
簡歷
林志炫喺佢屋企係大佬，對落有個細佬 同個妹 ，佢同李驥喺學生時代喺明新工專就係好朋友，曾同任一年級宿舍副舍長一職，1991年佢同李驥組成二人音樂組合「優客李林」，出嘅第一份專輯《認錯》而喺港臺出名，之後出咗四鉼國語專輯、兩鉼英文專輯同鉼精選輯，喺1996年解散. 樂隊解散後去咗發電廠做嘢，因為遇上冧山泥而好彩走甩，不過啲同事就死曬，之後到阿爸嘅印刷廠返工.
之後暫別歌壇，睇住阿爸嘅印刷廠同嗰時病重嘅阿媽，阿媽過身之後，用《離人》首歌嚟紀念 ，離開印刷廠，重返歌壇九個月之後，印刷廠火燭，要重建. 更專注唱歌，1995年出咗第一張個人專輯《一個人的樣子》，講出處理印刷廠嘅日事. 之後加盟新力音樂（今日嘅臺灣索尼音樂娛樂）重出咗三張個人專輯同一張精選輯.
1997年成立炫音音樂製作公司 ，2001年尾嘅專輯由炫音音樂製作、發行. 2001年至今發行咗四張個人專輯.
《我是歌手》第一季
2013年2月，加盟湖南衛視《我是歌手》第一季、為第二位補位歌手，喺4月12號總決賽攞亞軍.
《歌手2017》
2017年2月，加盟湖南衛視《歌手2017》、為第二位逆戰歌手，之後喺突圍賽演唱《你在最近的天邊》以第三名突圍成功，喺4月15號決賽攞第五名.
演唱風格
林志炫嗓音屬於細膩、高亢嘅類型，尤其係以真假，甚至雌雄難分嘅真假音轉音順暢著稱（佢自己稱做「雞尾酒唱法」）. 據佢自己喺節目上討論過，佢嘅音域（真聲加假聲）最少超過24度. 近年嘅專輯錄音講求嚴謹，以高傳真音響伴奏同錄音原聲伴奏做標準. 捨棄目前常見嘅數碼錄音，採用較原始類比錄音. 例如佢2005年12月發行嘅專輯「原聲之旅」即成為好多華人圈發燒友推薦片. 因為喺專輯中佢首次嘗試搖滾樂同藍調嘅唱法，因此表現唔差過歐美發燒片. 喺咬字能著重轉換歌唱方式之處，都重視出音穩定性同伴奏樂器嘅適當比例.
電影
2013年
公益活動
林志炫長年擔任台灣癌癥希望基金會嘅董事，落力幫助癌癥病友，同埋為癌癥希望基金會演唱會歌《我希望》. 癌癥希望基金會每年舉辦嘅「癌癥關懷音樂會」都睇得到佢為癌癥病友演唱.
2013年，林志炫因長期為癌癥病友做公益，獲頒第8屆港澳台慈善愛心獎.
高森泰男
高森泰男（）係日本足球員，司職後衞，曾經喺1955～1963年間爲日本足球代表隊出場30次，重參加過1956年夏季奧林匹克運動會.
畢架山小學
畢架山小學（Beacon Hill School）係香港九龍九龍塘一間私立國際小學，喺畢架山義德道23號，屬英基學校協會旗下學校，1967年創校.
Dieter Rams
Rams 喺 1943 到 1957年 Werkkunstschule Wiesbaden 學做建築則師同木工. 1953年到 1955年喺 Otto Apel 做過則師，之後加入百靈牌公司，喺 1961年升做首席設計師，直到 1995年.
Rams 嘅設計方法，據佢講：「Weniger, aber besser.」，意思係：「少啲，但係好啲. 」Rams 同佢班𡃁整過唔少經典嘅產品，有幻燈片放映機，咖啡壺，計數機，收音機，影音設備同機種.
溏心風暴
《溏心風暴》（英文：Heart of Greed）係香港電視廣播有限公司製作嘅時裝電視劇，由陳豪、黃宗澤、林峯、鍾嘉欣、楊怡、蒙嘉慧、李司棋、夏雨、米雪同關菊英領銜主演，監製劉家豪. 套劇係2007年播. 佢係講一間賣鮑魚海味舖頭嘅家族爭家產嘅故仔，係其中一套經典嘅爭產劇.
林家冰
林家冰（Lenna Lim，）係馬來西亞女藝人，彭亨州關丹人. 有翻版陳法拉之稱.
兩文三語
政策內容
香港政府喺香港主權移交（1997年）後實行「兩文三語」嘅語言政策：書面文係中文同埋英文、口語係粵語、英語同埋普通話. 第一語言係粵語，粵語亦係族群母語；第二語言係英文同普通話.
歷史
香港喺1840年成爲英國嘅殖民地，以自由港嘅身份，成爲大英帝國嘅轉口港. 嚟自英國嘅政府官員同商人都講英文. 英國政府喺香港繼續用英語嚟做官方語言，但係喺1974年，《法定語文條例》獲得通過，令中文成為另一種官方語言. 1984年《中英聯合聲明》附件一規定，喺將來嘅香港特別行政區，英文會係官方語言之一，呢一點喺1990年《香港基本法》第9條入面得到確認. 1997年主權移交之後，英文仍然廣泛噉喺法律同商業領域度用緊，而且幼兒園、小學、中學同大學仍然教緊學生英文. 亦都有唔少地方用英文命名，尤其喺香港島就更多.
中文方面，喺1974年通過嘅《法定語文條例》度，宣佈中文係香港另一種官方語言. 大多數香港居民嘅母語係粵語旗下嘅廣州話（廣東話、廣府話），政府事實上使用嘅官方語言亦都係呢種，但係《法定語文條例》並冇指定中文要講邊一種漢語變體語言. 1984年《中英聯合聲明》附件一規定，喺將來嘅香港特別行政區，中文會係官方語言之一；1987年3月，《法定語文條例》經過修訂之後，要求所有新立嘅法例必須以中英文雙語制定. 《香港基本法》第9條確認中文同英文兩者喺香港嘅官方地位. 2006年，香港人口達到699萬，其中大約95%係華人嘅後裔，當中大部份人講粵語、客家話同潮州話呢幾種中文語言. 至於普通話，作為中國共產黨執政語言，喺1999年，香港教育局已經公開宣傳話長遠要用普通話教中文科，被語言學家包睿舜（Robert Bauer）指責係「收買」學校，但越發引起香港人抗議，反而提升粵語嘅正統地位，甚至促進咗粵語白話文書寫嘅發展.
成效
中文書寫以繁體字爲主. 隨住香港同中國大陸交流增多，有啲簡體字、俗體字同埋源自中國民間嘅用語亦傳到去香港，少部份香港人書寫時會喺大量繁體中文之間夾雜少量簡體字、俗體字. 有啲學校容許學生喺用中文作答嘅功課同考試度寫簡體字. 考評局亦都容許學生喺公開考試度，使用合乎中國國家規範（即係由國家語言文字工作委員會喺1986年所頒佈嘅《簡化字總表》）嘅簡化字. 喺一啲遊客區，市面上都會間中見到為大陸旅客而製作嘅簡體字標語同指示牌，不過，如果淨係得簡體字版本而冇同時提供繁體字版本，嗰啲店舖、公司或者機構都會惹起爭議，令唔少香港人覺得到本土語文文化冇受到尊重. 繁體字同英文嘅書寫，仍然係香港絕大多數嘅主流.
另外，早年部份香港作家同埋香港傳媒以粵語用字嚟寫出版讀物嘅內文，成為粵語白話文（粵文）. 香港警察同法庭整理口供時，需要將證人原話忠實完整噉紀錄低，防止出現歧意而造成法律上證供無效. 不過香港早期用嘅繁體中文電腦系統都嚟自台灣，用大五碼嚟到做內碼，產生咗粵文缺字嘅問題 ，後來這些缺字已經畀香港政府正式收入香港增補字符集入面，成為字集裏面嘅粵語字，而且向國際標準化組織補完，作為ISO 10646同Unicode標準嘅一部份. 宜家，粵文缺字嘅問題基本上已經解決. 唔只喺日常嘅電腦同網絡通訊度，粵文佔咗主導位置，近年更加有粵文文學雜誌、粵文翻譯等等出現，粵文書寫到而家已經蔚然成風，喺坊間、文藝界同語言學界都大行其道.
使用
粵語係嶺南地區居民一路以嚟嘅主要母語同地區通用語，由香港開埠初期到而家，就一直係香港市區嘅主要語言，亦係今日大多數香港人嘅母語.
香港近九成人口都係以粵語嚟做母語同埋最常用語言. 香港由於大部份場合都唔使用普通話，所以好多香港人嘅普通話都只有基本簡單交流嘅水平，從來唔用普通話嘅人亦都好常見.
英語方面，一般受過中學至高中教育嘅人都掌握基本嘅英語，可以簡單溝通.
後小松天皇
後小松天皇（日文：後小松天皇／ごこまつてんのう Go-komatsu Tennō；）係日本第一百位天皇，亦係持明院統第六代天皇，原名幹仁（日文：幹仁／もとひと Motohito），響1392年11月19號至到1412年10月5號在位.
經歷
佢響任內最大嘅貢獻就係統一咗南北朝，但係後嚟實權畀大臣足利義滿掌握，搞到班使者唔知當今日本天皇係後小松天皇，以為足利就係日本天皇. 咁樣一嚟，後小松天皇就畀人懷疑佢之所以做到天皇係因為有足利嘅幫助.
響大覺寺統嘅後龜山天皇投降嘅時候，後小松天皇曾經應承過佢，話佢死咗之後會傳位畀後龜山天皇大仔小倉宮恆敦親王，爾次談判叫做明德和約. 但係後嚟後小松天皇聽咗足利義滿嘅說話，將皇位傳畀自己個仔實仁親王，違反咗明德和約，所以導致咗大覺寺統嗰邊嘅強烈不滿，特別係恆敦親王同佢後人. 之後好長時間入面，佢哋試圖搶返皇位，即係後南朝運動.
1600年代
1600年代係指年去到年之間嗰十年.
後小松天皇
經歷
後嚟，稱光天皇早死，所以佢又傳畀契仔、 崇光天皇嘅太孫伏見宮彥仁親王，彥仁就係後花園天皇，而佢就繼續實施院政. 佢做咗廿年嘅上皇，響1433年死咗，終年五十六歲.
久本雅美
久本雅美 ，係日本嘅一個女藝人同埋配音員.
白花菜科
白花菜科係十字花目下嘅其中兩個科，可以係：
三峽 (搞清楚)
三峽通常指長江上游三條黐住嘅峽，重可以係：
放光蟲
放光蟲（蟲讀陰平調）係種蟲，黑鐵絲咁，似黃䘆，長唔過兩寸，身有磷質黏液. 爬過嘅地方，會黏液成線發磷光. 可能係指螢火蟲.
俗語
俗語有云，鷄食放光蟲，卽係話心知肚明. 鷄食咗放光蟲，體內有光咁.
睇埋
[[Category:蟲]]
陶器
陶器係用黏土或者陶土捏成同燒製成嘅裝嘢架生，早到新石器時代就已經有，當時係日用品，而家就變做工藝品收藏.
一美
一美 ，係日本嘅一個女藝人同埋配音員.
和富中心
和富中心（Provident Centre）係香港北角嘅其中一個私人住宅屋苑，響和富道21-53號，1982年－1984年起好. 屋苑一共有17座，有1,450個住宅單位.
安東尼奧指導者
安東尼奧指導者，全名安東尼奧‧維森特‧門德斯‧馬西埃爾 (，Antônio Conselheiro；）係巴西精神領袖，宣教士及示威人士.
京都不死鳥
京都不死鳥（京都サンガFC）係日本一支職業足球隊，日本乙組職業足球聯賽（J2）球隊之一. 球會根據地係京都府，主場係西京極體育場.
史
佢嘅前身係京都紫郊足球會，1922年成立. 1996年加入日本職業足球聯賽.
Key
Key可以係：
明愛聖若瑟中學
明愛聖若瑟中學（Caritas St. Joseph Secondary School）係香港新界青衣島一間津貼中學，喺楓樹窩路10號，1971年由香港明愛創辦，嗰時叫明愛聖若瑟職業先修學校（ Caritas St. Joseph Prevocational School），校址喺荃灣城門道，1989年搬去青衣，2001年改做文法中學同改校名.
默
默可以係：
1580年代
1580年代係指年去到年之間嗰十年.
雲豹
雲豹屬於哺乳類嘅貓科動物，只係分佈喺亞洲嘅東南部，從最西部嘅尼泊爾開始，一直向東到台灣，包括緬甸同埋中國秦嶺以南；往南就從印度東部、中南半島開始，一直向南到馬來西亞、婆羅洲、蘇門答臘、爪哇等等嘅地方為止.
以分布區域嚟睇，香港以前都可能係雲豹嘅原生分布地，只係頂唔住人口壓力同森林破壞而絕種. 喺1990年代，深水埗曾發現過雲豹蹤影，相信係俾人當野味偷運時走甩咗，後嚟送咗去香港動植物公園暫養.
雲豹可以再分為四個亞種：
雲豹係現存貓科物中比較原始嘅類型. 按頭顱比例嚟計，雲豹嘅犬齒係現存貓科動物之中最長嘅. 雲豹主要食樹棲動物，最近曾有紅外線攝影機拍攝到雲豹捕食赤麂嘅過程.
出面網頁
[[Category:豹]]
Hitman 系列
《Hitman》（），又叫，係一個潛行遊戲系列，主角 47 係一個刺客，遊戲玩家要控制住 47 完成暗殺任務.
小澤通宏
小澤通宏（）係日本足球員，司職中場，曾經喺1956～1964年間爲日本足球代表隊出場36次，重參加過1956年夏季奧林匹克運動會.
孫雅瞳
孫雅瞳（）係中國大陸嘅女演員、童星 ，佢係《咿呀咿呀》第二代小姐姐「小瞳」嘅扮演者.
經歷
孫雅瞳喺河南省鄭州市出世，成長於上海市；讀過上海浦東新區竹園小學龍陽校區 ，佢喺成為《咿呀咿呀》嘅小姐姐之前未曾學習過主持，演過微電影、廣告、綜藝節目同舞台劇. 特長係游水同跳街舞，未來嘅夢想係成為舞者同畫家.
動力火車
動力火車（；Power Station）係1997年喺臺灣成立嘅一個演唱組合，由尤秋興同顏志琳兩位排灣族歌手組成，依家係華研國際音樂旗下嘅歌手.
簡介
尤秋興同顏志琳喺南投縣三育基督學院畢業. 22、23歲時同好朋友們組成「處男合唱團」，一兩個月後改名做「突出部位」，幾個月後突出部位解散、加入「終結者」樂團.
大約25歲時成立動力火車. 2人以演唱西洋搖滾歌曲起家，1997年同熊天平一齊被上華唱片列做年度新人而出道，出版中文專輯後都延續佢搖滾曲風. 因為歌聲特殊同有震撼力，1990年代尾喺台灣歌壇掘起.
比較為特殊嘅係，動力火車2位主唱本籍都係台灣屏東縣三地門鄉嘅排灣族原住民. 1998年，動力火車幫電視劇《還珠格格》主唱片頭曲《當》喺大街小巷都好紅. 2000年之後，以開演唱會方式進入中國大陸都幾受人注意，喺新加坡、馬來西亞等地都好受歡迎. 2005年，攞咗第16屆金曲獎－最佳演唱組合獎. 2013年，喺TICC舉辦台灣首次大型售票演唱會. 2016年5月，喺台北小巨蛋開唱，達成史上火車穿過舞台開進觀眾席嘅歌手. 12月9號出《20 新歌duet精選2CD》紀念即將嚟到嘅成軍20週年. 12月25號舉辦《 跟 動 力 合 唱 》音樂會同簽名會. 2017年，將再次喺台北小巨蛋開唱慶祝成軍20週年.
1570年代
1570年代係指年去到年之間嗰十年.
動力火車
經歷
1996年 【PUB英雄會】合輯. 1997年，出咗 《無情的情書》專輯. 攞咗ICRT 勁曲排行榜－最佳搖滾團體、攞咗馬來西亞動感321中文音樂金曲獎最佳歌曲－《無情的情書》、攞咗馬來西亞動感321中文音樂金曲獎－最佳組合男歌手、攞咗民生報十大最受歡迎偶像最佳團體. 1998年，出咗《明天的明天的明天》同《動力火車LIVE暴風現場》專輯. 做咗米射表代言人. 喺香港伊莉莎白體育館、紅磡開咗「火車與牛仔」演唱會. 臺灣PUB巡迴15場演唱，場場爆滿，掀起一股LIVE熱潮. 1999年，出咗《背叛情歌》專輯. 喺新加坡室內體育館 開咗「動力火車1999背叛情歌亞洲狂唱會」、喺馬來西亞開咗「火車與牛仔」演唱會，18日賣咗15000張飛、喺台北開「世紀末狂搖滾」演唱會，同出演唱會現場專輯. 幫麥當勞做電視廣告、做咗世界展望會飢餓大使，去盧旺達探訪當地兒童.
2000年，出咗《再見我的愛人》專輯. 喺新加坡開「動力火車2000年巡迴演唱會」. 代言中國上海麒麟「力水」運動飲料廣告、Reebok 球鞋代言. 2001年，係Digimaster CDR 代言. 出咗《忠孝東路走九遍》專輯. 係台灣TVBS-G節目《新人幫》主持. 2002年，出咗《UPS不斷電》專輯. 搞咗「UPS不斷電PUB」巡迴演唱會、喺馬來西亞武吉加里國家體育館開咗演唱會. 尤秋興加入台視東風連續劇《名揚四海》演出. 2004年，出咗《就是紅光輝全紀錄》專輯. 喺台灣屏東縣家鄉，來義鄉舉辦「原住民&反盜版」演唱會. 2005年，攞咗第16屆台灣金曲獎流行音樂類－最佳重唱組合. 2009年，出咗《繼續轉動》專輯. 分別喺上海國際體操中心、温州體育館，搞咗「超越巔峰 繼續轉動」演唱會. 2010年，喺南寧體育館搞咗「超越巔峰 繼續轉動」演唱會. 攞咗第14屆華語榜中榜－最佳組合 （港台）. 2011年，參與電影《鋼琴木馬》演出. 出咗《超越顛峰 繼續轉動演唱會Live》數位專輯. 喺廣西區體育場搞咗「超越巔峰 繼續轉動」演唱會. 2012年，喺包頭市奧林匹克中心體育館、Sunway Lagoon Surf Beach、四川省體育館，搞咗「超越巔峰 繼續轉動」演唱會. 2013年，出咗《光》專輯. 喺聖淘沙名勝世界會議中心、雲頂雲星劇場，搞咗「超越巔峰 繼續轉動」演唱會. 喺TICC台北國際會議中心，搞咗「莫忘初衷 繼續轉動」演唱會，都有中國保利劇院巡迴演唱會－呼和浩特、邯鄲、鄭州、青島、煙台、合肥、馬鞍山、張家港、常州、常熟、無錫、泰州、崑山、寧波、溫州、武漢、宜春、重慶、深圳、東莞、惠州等20個城市演出. 2014年，喺Stafford Centre搞咗「莫忘初衷 繼續轉動」演唱會. 攞咗Hito流行音樂獎－hito最佳團體獎. 2月，加盟湖南衛視《我是歌手》第二季、為終極補位歌手，之後喺突圍賽演唱《天空》以第四名突圍失敗. 以《光》入圍第25屆金曲獎，第6次問鼎金曲，惜未攞到最佳演唱組合，但被評做最有笑果嘅頒獎人. 喺屏東縣來義鄉排灣族五年祭搞咗原聲祈福演唱會、澳門威尼斯人金光綜藝館搞咗豪情萬丈演唱會. 2015年. 喺多倫多、溫哥華演出後又緊接住「下一站」世界巡迴演唱會首站－馬來西亞，喺最後安可部分全場歌迷以手機點亮滿場星空，畫下完美句點. 參與第一屆原味狂潮音樂季. 2016年，喺雲頂雲星劇場、上海大舞台、聖淘沙名勝世界會議中心、大連中升體育館、長春·東北師範大學體育館、黃龍體育館，搞咗「下一站」世界巡迴演唱會. 喺台北小巨蛋嘅「下一站」世界巡迴演唱會旗艦場，門票喺2星期內賣嗮，喺5月21號攻蛋成功. 全場幾次大合唱，令2人感動萬分，特別嘉賓張惠妹驚喜出現，帶住2人high翻小巨蛋，另外，節目入面重帶出咗排灣族吉他手保卜合演「逆流愛情」同安可時間同屏東縣地磨兒國小合唱團一同演出「彩虹」，最後就演唱「莫忘初衷」，蓄積能量，繼續前往世界嘅下一站. 出咗《20 新歌duet精選2CD》專輯. 喺台北三創生活園區搞咗《跟動力合唱》音樂會同簽名會. 2017年，喺Sunway Lagoon Surf Beach、華潤深圳灣體育中心「春蟲」體育館，搞咗「下一站」世界巡迴演唱會. 喺雲頂雲星劇場，搞咗「跟動力合唱」世界巡迴演唱會.
《我是歌手》第二季
2014年2月，加盟湖南衛視《我是歌手》第二季、為終極補位歌手，之後喺突圍賽演唱《天空》以第四名突圍失敗.
若瑟洛倫索
若瑟洛倫索（José Lourenço Gomes da Silva，）係巴西耕田佬、示威人士及塞阿拉州南部社區精神領袖. 佢亦係西塞羅神父嘅政治盟友.
帆風千春
帆風千春 ，係日本嘅一個女藝人同埋配音員.
文凱玲
文凱玲（Connie Man，）係香港電影女演員，曾經參選2010年度香港小姐競選落選，之後做模特兒同拍電影. 佢係輝皇娛樂旗下藝人.
攷
類:無綫電視女藝員
盧士到薩
盧士到薩主教（Antônio de Almeida Lustosa，）係巴西天主教徒. 喺1941年至1963年期間出任天主教福塔雷薩總教區大主教.
中西區文物徑
中西區文物徑（Central and Western Heritage Trail）係香港港島中西區一組文物徑，由康樂及文化事務署轄下嘅古物古蹟辦事處規劃，串連區入面嘅歷史建築及舊址，而家有三條路線：中區線、上環線同西區及山頂線，分別喺1997年10月、1999年7月及2000年12月正式開通.
1998年環球小姐競選
1998年嘅環球小姐競選1998年5月12號響美國檀香山嘅史丹㗎謝利芙運動館（Stan Sheriff Arena）舉行，一共77國嘅佳麗參加咗比賽嘅角逐.
北都南
北都南 ，係日本嘅一個女藝人同埋配音員.
跳舞
啲人跳舞嘅目的可以有好多：跳舞嘅人好多時係表演者，當跳舞係種表演藝術，想用自己嘅身體郁動同音樂節奏之間嘅配合嚟娛樂觀眾同埋令觀眾覺得串舞有美感 ；不過另一方面，跳舞有陣時又會帶有藝術以外嘅文化意義，例如好多類型嘅草裙舞（Hula）喺古代嗰時係夏威夷等地嘅人嘅神聖舞－專門喺宗教場合嗰度跳、用嚟做拜神嘅作用嘅.
除咗文化同藝術上嘅作用之外，跳舞對健康同體能都有一定嘅幫助：跳舞好多時都好要求體力，例如芭蕾舞當中嘅男舞蹈員就成日都需要做出「捧起自己舞伴」等講求肌肉力量嘅動作；事實係，醫學上嘅研究經已表明，好多類型嘅舞蹈都具有幫跳嘅人提升身體嘅平衡力同肌肉力量等嘅正面效果，所以到咗廿一世紀初，有唔少人都鍾意以跳舞嚟做嗜好.
分類
舞蹈可以按好多準則分類，例如唔同舞種嘅編舞、用到嘅舞步、歷史時期或者發源地等嘅特性都可以用嚟將舞蹈分類. 喺廿一世紀初嘅藝術界，其中一條最重要嘅分類準則係將舞種分做音樂廳舞蹈（concert dance）同參與舞蹈（participatory dance）兩大類，前者指專業嘅舞蹈員喺個舞台上面跳俾觀眾睇嘅舞，通常係為咗達到用藝術娛樂觀眾嘅效果，例子有芭蕾舞同爵士舞等，而後者指俾一大班人喺聚會嗰陣一齊跳嘅舞，睇嘅人會有機會參與，例如華爾茲等嘅社交舞原意係為咗俾人喺聚會嗰時一齊享受嘅.
陳華鑫
陳華鑫（，Gloria Chan，）係香港無綫電視前女藝員，參選過2012年度香港小姐競選，落選之後去讀第26期藝員訓練班，讀完後曾經有份參與《星夢傳奇》、《》等節目 ，之後因為佢主持《廠出新天地》而開始多人識. 2019年9月底離開無綫.
石家莊
石家莊（；Shihkiachwang；普通話拼音：Shijiazhuang）係中國一個城，亦係河北省城. 石家莊響河北省西南便，響華北平原邊邊，靠近大行山，接近山西. 石家莊行政上省轄市，叫石家莊市，管埋周圍嘅縣，2006年底計，面積有成1萬5848平方千米，常住人口939萬5千人，而原市面積有455.8平方千米，市區有231萬3千人.
石家莊原本叫十家莊，亦曾經叫過石門，係因為20世紀初鐵路開站而變成城市，所以比較後生. 佢去到1968年先成為省會，由60萬人口升到今時今二百幾萬.
幸運四葉草
幸運四葉草（Cross Game）係日本漫畫家安達充筆下嘅漫畫，由2005年開始喺週刊少年Sunday連載到2010年. 喺2009年製成動畫.
阿塗
阿塗（原名吳甲川， 又名糊手然塗）係香港社運漫畫家，因為不時發布一啲諷刺香港同北京政府嘅漫畫而得到唔少人嘅關注，曾創作並出版《高登神獸卡》、《謎圖小學雞》、《鵰娜猩！頂硬上》. 佢喺2022年4月26號宣佈，因為香港政治環境變差關係，留港壓力巨大，佢同老婆已經離開香港. 離港係為咗繼續為港創作.
本多知惠子
本多知惠子（）係日本嘅一個女藝人同埋配音員.
1988年環球小姐競選
1988年嘅環球小姐競選1988年5月23號響中華民國臺北縣林口體育館舉行，一共66國嘅佳麗參加咗比賽嘅角逐.
花絮
響比賽進行期間，龐蝶同張允鈞兩個人住喺同一間酒店嘅同一個房間. 張允鈞係今次比賽嘅大熱門，但係龐蝶最後得咗冠軍，張摞到亞軍.
岡山綠雉
岡山綠雉（ファジアーノ岡山）係日本一支職業足球隊，日本乙組職業足球聯賽（J2）球隊之一. 球會根據地係岡山縣，主場係kanko球場.
史
佢嘅前身係江河自由踢球者，1975年成立. 2009年加入日本職業足球聯賽.
人工勢場
人工勢場（Artificial potential fields）係一種運動規劃方法，將機械人嘅位形（configuration）睇作係勢場中嘅一粒點，粒點同時受到目標嘅引力同埋障礙物嘅斥力，得到嘅軌跡作為路徑輸出. 種方法嘅優點係路徑嘅生成只需要到好少嘅計算. 但係，個智能體可能會捱韞喺勢場嘅局部最細（local minima）而冇搵得到路徑，或者可能會搵到啲路徑嘸係最啱嘅. 人工勢場可以睇作係啲類似於靜電勢場嘅連續方程（將機械人睇作係點電荷），或者可以使埋一組語言規則離散化啲通過勢場嘅運動. 其中，導航函數 或者概率導航函數 係一類人工勢場函數，除目標點之外冇其他最細點.
考
Motion planning
1550年代
1550年代係指年去到年之間嗰十年.
烏克蘭格里夫納
烏克蘭格里夫納（烏克蘭文：гривня；符號：₴；代碼：UAH），簡稱格里夫納，係烏克蘭流通貨幣，1996年開始用，取代烏克蘭盧布.
宣統
宣統係大清皇帝溥儀嘅年號，相當於公元1909年到1912年2月12號，前後總共3年.
到民國6年（1917年）7月，張勳擁戴溥儀復辟，重新稱帝，又用返宣統年號，叫做「宣統九年」.
左邊幅圖顯示宣統喺大清時期個位.
1540年代
1540年代係指年去到年之間嗰十年.
快意速成輸入法
快意速成輸入法係由香港人李長基喺1996年創製，結合速成輸入法同埋簡單粵語拼音嘅形音類中文輸入法. 快意速成嘅創製定位係優化而家有嘅速成輸入法，提升中文輸入效率，增加輸入法嘅可用性.
艾傑臣
艾傑臣（Elkeson；），又譯做艾基臣，全名叫艾傑臣·迪·奧利維拉·卡度素（Elkeson de Oliveira Cardoso），係巴西出世嘅中國足球員，踢進攻中場同埋前鋒. 而家踢緊中國足球超級聯賽嘅廣州恆大.
出面網頁
類:歸化中國公民
乾隆
乾隆（滿話：ᠠᠪᡴᠠᡳ ᠸᡝᡥᡳᠶᡝᡥᡝ）係大清皇帝弘曆嘅年號，相當於公元1736年到1795年，前後總共60年.
左邊幅圖顯示乾隆喺大清時期個位.
晉
晉係唐字，可以指：
本多真梨子
本多真梨子 ，係日本嘅一個女藝人同埋配音員.
犬夜叉
犬夜叉係1996年開始喺週刊少年Sunday雜誌連載嘅日本漫畫，作者係漫畫家高橋留美子，總共連載咗558話（2013年又添咗特別篇1話，加特典CD1話，最終560話），故事係以500年前嘅日本戰國時期為時代背景，講咗一個現代嘅女仔唔小心去嗰個時代，同啲妖怪發生咗後尾嘅故事.
白石橋
白石橋（Pak Shek Kiu）係香港嘅山，海拔高474米，喺荃灣區，附近範圍劃咗入大欖郊野公園.
蘇聯秘密警察
蘇聯秘密警察，正名國家安全委員會（俄文：Комите́т госуда́рственной безопа́сности；拉丁字簡稱：KGB），係蘇聯喺1954年到1991年嘅情報機構，嗰時同美國中央情報局係世界兩大情報機構. 蘇聯解體後，佢畀俄羅斯聯邦安全局取代.
2008年環球小姐競選
2008年嘅環球小姐競選會喺越南芽莊鑽石灣大酒店舉行.
山西
山西係中華人民共和國一省，叫山西省，簡稱晉，省會係太原.
個省東接河北，西接陜西，南接河南，北接內蒙古. 成個省都係響山地同高原之上，而山西，就係太行山西咁解. 地理上山西歸華北.
山西人口有成3335萬人，面積15萬6800平方千米.
史
春秋時期，晉國版圖基本上就係山西，同陝西東邊一細塊地方.
有史學家認為，最早嘅中國就係指山西南部嘅平遙、臨汾.
政區
山西底下有11個地級市，23個市轄區、11個縣級市、85個縣.
唔合作運動
唔合作運動（）係世界史上第一個全國性嘅唔暴力反抗運動，由印度聖雄甘地同埋印度國大黨領導，係印度獨立運動嘅一部份. 第一次世界大戰結束咗之後（1918年），英國對印度嘅統治嚴厲咗，反英運動多咗，要求獨立自治嘅聲高漲. 甘地呼籲以唔暴力嘅唔合作手段，抵制英國嘅統治. 甘地和平消極抵抗嘅方法，逼到英國政府冇辦法唔頒布新憲法，畀印度慢慢發展自治體制. 第二次世界大戰結束咗之後，印度就獨立咗，但係跟住發生咗伊斯蘭教徒同埋印度教徒之間嘅大仇殺.
陳靜儀
陳靜儀（Mia Chan，）係香港電影演員，外號「港版」. 佢16歲就大肚結婚生仔，之後同老公離婚，為咗養家而入娛樂圈，2010年做咗新8模成員. 因為佢已經係人亞媽，所以又畀人叫「媽模」或者「媽媽Mia」.
1530年代
1530年代係指年去到年之間嗰十年.
保坂司
保坂司（；保坂 司；）係日本足球員，山梨縣甲府人，司職守門員，曾經喺1960～1964年間爲日本足球代表隊出場19次，重參加過1964年夏季奧林匹克運動會.
2018年1月21號，佢喺山梨縣甲府因患肺炎，喺山梨縣立中央病院死咗，終年80歲.
本田貴子
本田貴子 ，係日本嘅一個女藝人同埋配音員.
遊戲描述語言
遊戲描述語言（Game Description Language，簡稱「GDL」）係一種理論上可以用嚟描述任何遊戲嘅規則嘅形式化語言.
西山孝朗
西山孝朗（）係日本足球員，司職後衞，曾經喺1964年爲日本足球代表隊出場1次.
遊戲描述語言
要枚舉嘅嘢
喺最抽象嘅層面嚟講，遊戲描述語言第一步做嘅通常都係枚舉（enumerate）以下嘅嘢 ： ... 等等. 例如井字過三關可以用以下噉嘅碼表達 ： ... role(x) # 遊戲有 X 同 O 兩個玩家 role(o) ... input(R,mark(M,N)) :- role(R) & index(M) & index(N) #一個可能行動係「玩家 R 填 M, N 嗰格」 input(R,noop) :- role(R) ... base(cell(M,N,x)) :- index(M) & index(N) # 命題類型 1：「M,N 嗰格俾 X 填咗」 base(cell(M,N,o)) :- index(M) & index(N) # 命題類型 2：「M,N 嗰格俾 O 填咗」 base(cell(M,N,b)) :- index(M) & index(N) # 命題類型 3：「M,N 嗰格係空嘅」 base(control(x)) # 命題類型 4：「而家到 X 行」 base(control(o)) # 命題類型 4：「而家到 O 行」 ... init(cell(1,1,b)) # 遊戲原始狀態：1,1 嗰格係空嘅 init(cell(1,2,b)) # 遊戲原始狀態：1,2 嗰格係空嘅 ... # ... 如此類推 legal(W,mark(X,Y)) :- ''# 啱規則嘅嘢之一：要喺「X,Y 嗰格係空嘅」同「到 W 行」呢兩句命題都係真嗰陣，「玩家 W 填 X, Y 嗰格」先至有可能發生. ''   true(cell(X,Y,b)) & true(control(W)) ...
屏風山
屏風山（Ping Fung Shan）係香港嘅山，海拔高529米，喺大埔區、北區，附近範圍劃咗入八仙嶺郊野公園.
小長城
小長城（Mini Great Wall）係香港長洲東面一條遠足徑，因為全條路都用石鋪，欄杆全部都係石欄，睇落有幾分似萬里長城，所以有呢個名.
小長城長850米，入口喺觀音灣，經芝麻坑，終點係長洲最東點玉璽石.
東頭工業區遊樂場
東頭工業區遊樂場（Tung Tau Industrial Area Playground）係香港一公園同遊樂場，喺元朗東頭工業區強業街，行政上歸元朗區. 設施有硬地球場、籃球場、手球場、排球場，以及七人足球場.
史提芬·索羅文
史提芬·索羅文（Steven Solomon，）係澳洲國家田徑隊嘅男跑手，新南威爾士州悉尼人. 2009年加入體壇，曾經喺2011年世界田徑錦標賽參賽. 初期時參加400m嘅接力跑步，2011年攞過馬卡比新南威爾士年度最佳體育人士 ；重試過喺2012年奧運嘅男子400m田徑出過場；2013年馬卡比亞運動會入面攞過田徑400m賽跑季軍.
東頭工業區遊樂場
四周畀寶業街、康業街、宏業東街同強業街包圍，佔地約一公頃四四，喺元朗分區計劃，大綱圖編號 S/YL/21，劃為「休憩用地」. 附近嘅屋苑包括采葉庭、尚豪庭、鈞樂新邨、西邊圍、南邊圍同元朗舊墟.
史提芬·索羅文
攷
類:澳洲田徑運動員
東頭工業區遊樂場
依處亦會擺年宵.
史
遊樂場喺1988年啟用.
出面網頁
類:香港遊樂場
本多陽子
本多陽子 ，係日本嘅一個女藝人同埋配音員.
Interviu
《Interviu》係香港電視娛樂製作嘅娛樂資訊節目，專訪香港同國際明星. 節目喺2016年4月17號19:30-20:00喺ViuTV首播，之後由5月8號開始到2019年4月26號常規播放，2019年4月29號開始合併入《十五分鐘熱度 Plus》做佢其中一個環節，逢禮拜一、三、五節目時段內播出. 之後因為娛樂圈受到武漢肺炎嘅影響而取消咗大部份公開活動同埋演唱會嘅關係，《十五分鐘熱度 Plus》喺2020年1月31日播出之後就暫停，改為播健康資訊節目《今日疫情》，所以《Interviu》由2020年2月16日起暫時改返做常規播放.
黎明 Interviu
2016年4月17日（禮拜日）19:30-20:00
地湧金蓮
地湧金蓮（；學名：Musella Lasiocarpa），又叫千瓣蓮花（）、地金蓮（）、不倒金剛（），係芭蕉科象腿蕉屬嘅長年生草本植物，原產中國雲南西北邊嘅金沙江紅河谷.
佢係佛教寺院入面必種嘅花卉.
名
由於佢開花個樣好似飆出地面嘅金色蓮花而改成噉嘅名.
樣
植株高大概1m到，地上部分係假梗，比較粗；葉個樣大到好似啲芭蕉噉，翠綠色；花個樣同蓮花好似下，但佢由一大堆苞片堆喺蓮花座重生喺梗頂；開花初期係乳白，之後越大變金黃，花期有2個幾月咁長；開花同出葉嘅先後順序同木棉花差唔多，都係先開花後出葉.
習性
植株一般鍾意喺比較暖兼夠嗮陽光嘅環境度生，啱喺排水比較好、比較肥同疏鬆、濕潤啲泥環境入面. 雖然佢幾濕，但佢唔凍同黑麻麻嘅地方，適應環境最低溫都唔可以低過-3℃；比較凍冰冰嘅天時，唔可以遇到嚴重嘅霜凍天氣.
用途
植株可以用嚟做庭院、綠籬、園林嘅觀景植物.
藥用
佢嘅花可以做藥，有收斂止血嘅功效，專門醫白帶、紅崩同大腸出血嘅病. 梗汁可以用嚟解酒同草烏中毒.
連出去
類:草本植物
太陽最紅，毛主席最親
《太陽最紅，毛主席最親》係一首歌頌已故中共領導人毛澤東嘅歌.
地湧金蓮
連出去
類:觀葉植物 類:藥用植物 類:綠籬植物
太陽最紅，毛主席最親
創作背景
1976年9月9號，毛澤東過世. 付林寫咗《太陽最紅，毛主席最親》呢隻歌嘅歌詞，然後將歌詞交畀作曲人王錫仁.
瘟疫醫生
（plague doctor）係歐洲古時嘅一種醫生，存在喺中世紀後半橛至 17 世紀左右. 瘟疫醫生專門醫淋巴腺鼠疫嘅病人，尤其係會喺城市嗰度醫啲窮、唔夠錢睇醫生嘅人.
瘟疫醫生做嘢嗰陣好多時（但唔一定）會著住佢哋嘅出名制服：瘟疫醫生制服係一件長到掂到自己腳踭嘅黑鼆鼆嘅袍，黑鼆鼆嘅帽，厚嘅手套，再戴住個形狀好似雀鳥嘅啄噉嘅面具；呢種衫外形好獨特，個設計係源於當時嘅歐洲人相信「病之所以會傳染係因為掂到患者身上發出嘅臭味」－瘟疫醫生戴嘅面具之所以有個「啄」，係因為啲醫生想喺個「啄」裏面放啲好似花同草等好聞嘅嘢.
歷史
喺歷史上，瘟疫醫生嘅形象相當多變化：喺當代嘅歐洲，瘟疫醫生俾唔少窮人視為佢哋喺瘟疫當中嘅救星；但喺另一方面，因為瘟疫醫生係一份好危險嘅工，好多時都請唔到人，焗住要夾硬搵個人頂個位，所以唔少瘟疫醫生嘅醫術都唔係咁高，因而俾好多人覺得瘟疫醫生都係黃綠醫生 ；到咗廿一世紀初，瘟疫醫生因為佢哋嘅獨特外形而成為咗西洋創作品當中嘅一種橋段，成日都會喺文學同電影入面出現，作為瘟疫甚至死亡嘅象徵.
1520年代
1520年代係指年去到年之間嗰十年.
金巴崙長老會耀道中學
金巴崙長老會耀道中學（Cumberland Presbyterian Church Yao Dao Secondary School）係香港新界元朗一間津貼中學，喺康業街28號，2005年由金巴崙長老會創辦.
陳紫萱
陳紫萱（Summer Chan，），係香港女演員，2021年出道，而家係宏寰文化傳播旗下藝人，個樣被指似台灣歌手范曉萱.
簡歷
陳紫萱讀16歲就已經有演出舞台劇嘅經驗，不過中學畢業後未有即刻報考香港演藝學院，而係走去讀科學課程，期間亦有參予唔少劇場演出，到2020年先至報考演藝學院兼獲取錄，不過咁啱遇到有經理人公司想簽佢做電影演員，最終佢讀咗好短時間就決定退學，同經理人公司簽約，主力拍電影.
熱愛演出嘅紫萱由2013年開始接觸舞台劇，隨後參演青劇團嘅製作，喺14年擔任風移劇團《講女•港愛》女主角，其後陸續加入Teens Theatre出演《姨媽姑姐創世紀》以及黑盒劇場《謫仙》，2016年憑《我阿媽有病》於香港電台話劇比賽奪得最佳女演員獎. ​​其他參演作品包括Amen Theatre《愛情部隊鍋》、思定劇社《香江歲月情》以及其他短片及微電影拍攝. 2021年成為宏寰文化傳播旗下藝人後，同年擔任吳浩康《十倍速》MV女主角，同年11月，由盧瀚霆 (Anson Lo @MIRROR)、李靜儀 (Heidi) 同蘇皓兒 (Chloe)等人演出電影《假冒女團》正式上映，票房接近$800萬，成為2021年港產片票房十大. 2022年亦參演香港電台單元劇《牆上兩點豉油漬》飾演癌症病人並大受好評. ​​​​
山口雷法足球會
山口雷法足球會（レノファ山口FC）係日本一支職業足球隊，日本乙組職業足球聯賽（J2）球隊之一. 球會根據地係山口縣，主場係維新百年記念公園陸上競技場.
史
佢嘅前身係山口県教員団足球部，1949年成立. 2015年加入日本職業足球聯賽.
隊名
隊名中「レノファ（Renofa）」係「renovation [維新]  」頭文字「レノ（Reno）」同「fight  [戰鬥]  」同埋「fine  [精神/元氣]  」嘅「ファ（Fa）」組合詞.
Driving in Hong Kong
《Driving in Hong Kong》係香港電視娛樂製作嘅深宵節目，2016年4月7號開始逢禮拜二到六凌晨03:00-06:00喺ViuTV播. 節目會預先用車喺夜晚環繞香港各區行駛，錄低沿途風景，之後將錄好嘅全景畫面播出嚟. 背景聲音係即時轉播now新聞台嘅深宵新聞. 呢個節目冇網上重溫.
黃綠醫生
黃綠醫生／黃六醫生（），語體中文叫庸醫，係指醫術渣嘅醫生，有時亦包埋行騙同特登害人嗰啲；啲人唔滿意某個醫生做嗰陣，好多時都會用呢個詞嚟鬧佢.
ゆな
ゆな（Yuna，）係日本模特兒、YouTuber，北海道出身.
類:日本模特兒 類:YouTuber
馬坑山
馬坑山（Stone Hill或者Ma Hang Shan）係香港嘅山，海拔高268米，喺南區赤柱馬坑東北，附近範圍劃咗入大潭郊野公園.
天主教母佑會蕭明中學
天主教母佑會蕭明中學（Daughters of Mary Help of Christians Siu Ming Catholic Secondary School）係香港新界葵涌一間津貼中學，喺葵葉街6號，1973年由天主教母佑會創辦.
1510年代
1510年代係指年去到年之間嗰十年.
高橋留美子
高橋留美子（）係日本女漫畫家，喺新潟縣新潟市出世，日本女子大學畢業，佢嘅代表作品有山T女福星、相聚一刻、亂馬1/2、人魚之森、犬夜叉同境界之輪迴.
巴士底監獄
巴士底監獄（粵拼：baa¹ si⁶ dai² gaam¹ yuk⁶）（(la) Bastille），又譯巴士的監獄，係法國巴黎一座監獄，14世紀起. 1789年7月14號，巴士底監獄畀班反專制獨裁嘅民眾攻佔，後世將呢件事睇成法國大革命正式爆發.
類:監獄
大韓帝國
大韓帝國（daai6 hon4 dai3 gwok3）係朝鮮喺1897年結束同大清宗藩關係到1910年日韓合併呢一段時期嘅國號. 大韓帝國首都漢城，立國14年幾，歷經兩代君主（高宗、純宗）. 1910年《日韓合併條約》簽訂咗之後，畀大日本帝國吞併，大韓帝國滅亡，成個朝鮮半島開始日治時期.
站南路
站南路可以係：
大石信幸
大石信幸（；大石 信幸；）係日本足球員，司職前鋒，曾經喺1964年爲日本足球代表隊出場1次.
本渡楓
本渡楓（）係日本嘅一個女配音員.
荊紫關鎮
荊紫關鎮係河南省淅川縣一個鎮，全鎮總面積164平方公里. 呢個地方自古係兵家必爭之地，成語「朝秦暮楚」就係源自呢個鎮，因為春秋戰國時期嘅秦國同埋楚國成日打仗，呢度日頭屬於秦國，夜晚畀楚國搶返，第二日可能又會轉手. 再加上呢度地勢險要，古時又畀人叫做「豫之屏障」.
類:南陽
孝親房
孝親房係一個房屋間隔同裝修嘅用詞，喺台灣比較常見，一般係指一間屋或者註冊單位入面，主人預留畀自己年長父母嘅房.
參考
[[Category:房]]
彎曲山
彎曲山（Wan Kuk Shan）係香港嘅山，海拔高592米，喺沙田區，馬鞍山以南，大金鐘以北，附近範圍劃咗入馬鞍山郊野公園.
陳瑞祺 (喇沙) 書院
陳瑞祺（喇沙）書院（英語：Chan Sui Ki (La Salle) College，簡稱CSK）成立於1969年，是喇沙修士會於香港成立的第四所天主教中學，學校位於九龍城區何文田 ，毗鄰何文田邨，是區內以英文授課的中學之一. 陳瑞祺（喇沙）書院是香港少數不設社制的中學，故此在陸運會、水運會等只會有班際比賽. 近年來，陳瑞祺(喇沙)書院的公開考試成績漸漸提升，以2022年為例，學生考獲本地學士課程入學要求的比率超過五成，成為第一組別(Band 1)中學.
1500年代
1500年代係指年去到年之間嗰十年.
美洲豹
美洲豹（學名：Panthera onca），又叫做美洲虎，係世界上第三大嘅豹屬動物，亦係西半球最大型嘅貓科動物，外表形態同豹極之相似，但係較粗壯，圓斑中有黑點，毛色亦較為深黃. 同老虎一樣係食物鏈嘅頂級捕獵者. 佢係美洲地區唯一嘅豹屬動物.
體型同外表
體長 1.62 到 1.82 米，體重 56 至 96 千克，有啲可以重到 130 千克. 外表似虎豹綜合體，肩臀較壯，黑斑中有圓點，四肢同下側腹則形成較大嘅黑點，背脊嘅黑斑有形成一條線嘅橫紋. 同豹一樣會有黑化嘅個體.
分布地同棲息環境
從美國佛羅里達州直到阿根廷中部，喺雨林、沙漠同埋高山都有，但主要偏好近水嘅生境.
食物同生態地位
具領域性，可互相重疊，豹公領域大細係豹乸兩倍，可能同幾隻豹乸重疊，活動範圍大約 2000 到 3000 米，最大可將近 60 千米. 會發出多種叫聲，表達情緒. 美洲豹亦都貓科中唯一以襲擊獵物頭骨作為捕獵技巧嘅動物，力大幾乎及得上獅子，可以拖住一隻牛長途咁行. 利齒亦有咬碎獵物頭骨以及龜殼嘅能力.
汝
汝可以係：
美洲豹
食物同生態地位
響南美洲食物鏈上端，食物包括魚、水豚、鹿、剌鼠、野豬、淡水龜等，甚至係牙尖嘴利嘅鱷魚. 近年研究亦發現美洲豹原來有食腐肉嘅習性.
生殖
豹乸成年都可以生仔，但各地生殖高峰期無一定，懷孕期大約 90 到 110 日，一胎大約生一到四隻，豹仔兩到十天後會開眼.
保育現狀
由於美洲豹所居住嘅環境一直受到破壞，加上人類對皮毛嘅需求，傷害家畜等種種理由，令美洲豹數目日漸減少.
美洲豹係香港動植物公園嘅「鎮園之寶」，曾經養咗四隻，佢哋分別住響大型美洲豹籠舍內. 個籠舍喺兒童遊樂場斜對面，喺1994年完成，面積比起原先位於獸籠入口旁邊，喺1976年完成嘅舊籠舍足足大成 4 倍.
2008年6月10日，最後一隻美洲豹「小花」老死，園方考慮到美洲豹需要更大嘅生存空間而唔再引入美洲豹來港. 「小花」先後經歷「兩段情」：首任伴侶因為有先天性脊骨缺陷，被人道毀滅；繼任嘅「小黑」亦喺2003年死咗.
普通高等學校招生全國統一考試
，簡稱全國高考或高考，係中國大陸入面嘅其中一種最緊要嘅考試制度，佢亦係中華人民共和國（唔計港澳臺）嘅其中一種國家級嘅考試制度. 呢種考試係每年嘅6月7號開考，睇邊個省而定嚟考兩三日咁耐.
概念
呢種制度係最先喺1952年開始搞嘅，到咗1965年因為文化大革命嘅爆發而廢除咗，直到1977年尾先至恢復返. 呢種制度都係考生揀大學同埋入大學資格嘅其中一個標準，佢都係中國大陸嘅教育入面，其中一種考試制度.
起源
喺1952年開始，由於中央決定要調整高等教育嘅布局，所以喺中國大陸嘅普通高校入面，就開始搞咗全國統一招生考試. 而呢個時期就係新中國成立之後，高考制度就開始有喇.
文化大革命時期
到咗1966年6月13號，由於中共中央同埋國務院發出通知，決定喺嗰年嘅高等學校嘅招生工作要褪後半年先至開始. 到咗1966年6月18號，《人民日報》就發佈社論話：「廢除依家用緊嘅高等學校招生考試」，結果呢個社論就搞到響1966年到1971年期間，成個中國大陸入面嘅間間大學都唔夠膽去招生啦. 而到咗1972年到1976年呢個時間，嗰陣大學開始用「自願報名，群眾推薦，領導批准，學校複審」嘅辦法嚟招收工農兵嘅學員. 而喺嗰陣時搞到招生嘅基本原則全部破壞嗮而搞出咗「讀書冇用論」呢筍嘢.
毛澤東死咗之後
到咗1977年，中國教育部喺北京開咗嘅全國高等學校招生工作會議就決定恢復停咗11年嘅全國高等院校招生考試，以統一考試、擇優錄取嘅方式嚟選拔人才入去大學讀書. 而呢個係有轉折性意義嘅全國高校招生工作會議都話埋：「恢復高考嘅對象係工人、農民、上山下鄉同埋返鄉嘅知識青年、復員軍人、幹部同埋應屆高中畢業生. 」. 而呢次會議重決定咗喺錄取學生嗰陣，將優先保證喺重點嘅院校、醫學院校、師範院校同埋農業院校，而學生畢業咗之後就由國家嚟統一分配.
次數
依家喺好多省市地區入面，高考每年凈係舉辦一次. 不過有部份嘅省級行政單位係每年舉辦兩次高考（其中多出嚟嘅一次係叫春季高考）.
考試時間
喺2003年之前，高考係每年7月7號到9號考試嘅. 不過到咗2003年就改咗係每年嘅6月7號到9號.
秋葉原
秋葉原（日語：秋葉原；假名：あきはばら；平文式羅馬字：Akihabara）係日本一個以秋葉原站為中心，以大量電子電器賣場、商城同資訊產業企業聚集而聞名嘅電子商圈（電気街）. 地理上大致涵蓋東京都千代田區外神田、神田佐久間町、神田花岡町同台東區. 秋葉原地區內嘅商店大都係以銷售家電、電腦同相關周邊衍生產品為主，同大阪市的日本橋、名古屋市嘅大須一齊被併稱為「日本三大電氣街」. 由於地名較長，當地人經常將佢簡稱為秋葉或アキバ（Akiba）.
簡介
秋葉原喺東京都千代田區，處於環繞東京市中心嘅高速電車山手綫上，山手綫係JR東日本一條環繞成個東京市區嘅電車幹線. 作為世界上屈指可數嘅，而家嘅秋葉原正發生緊日新月異嘅變化. 除咗電器商品專賣店之外，商務、飲食等服務功能亦日漸具備齊全，正喺度發展成為一個具有綜合性色彩嘅繁華區域.
起源
喺江戶時代，秋葉原電器街一帶曾經係下級武士嘅居住地. 明治之後，日本開始進入電氣化時代，除咗開始使用電燈，1926年NHK嘅電台廣播亦都正式開始. 作為瞭解消息以及娛樂活動嘅手段，收音機得以迅速普及. 賣電線、配電器、總掣、收音機器件嘅批發商亦隨之成長起嚟. 但係太平洋戰爭爆發後，除咗軍事用途以外電機材料變得好難入手，連電燈膽都採取配給制，所以呢類商業買賣陷入咗困境之中. 1945年東京大空襲後，成個東京幾乎俾盟軍全面摧毀，秋葉原一帶亦幾乎變成焦土.
遊戲咖啡廳、漫畫茶館
80年代至90年代間，喺電腦嘅普及同埋技術革新浪潮嘅帶動下，電子遊戲界亦呈現出一片盛況. 好多遊戲發燒友開始流連於秋葉原. 模仿遊戲中嘅場景設定同出場人物裝扮嘅茶館亦都喺嗰陣時出現咗. 跟住以服務生Cosplay形式營業嘅咖啡廳亦陸續登場. 結合漫畫茶館同遊戲咖啡廳為一體嘅店鋪亦都幾有人氣. 秋葉原而家大概有10間以上咁樣嘅店舖，由於嘅原因店鋪一般嚴格按照朝九制度，一般都係八九點鐘開檔，收檔就晏啲.
面向動漫發燒友嘅專門店
經常去秋葉原嘅人當中有好多都係動漫發燒友. 以好難入手嘅人氣漫畫家嘅同人雜誌為銷售對象嘅店鋪喺秋葉原日漸增加. 出售運氣占卜牌、動漫主人公周邊、玩具、Figure同埋模型嘅鋪頭亦開到成行成市.
李蘊
李蘊（Renee，）係香港樂隊Cream嘅其中一名成員，舞蹈組合Loving Girls嘅隊長同埋原本打算喺2007年正式加入樂壇Ice Band嘅鼓手. 13歲正式加入樂壇.
李蘊喺商場舉辦嘅歌唱比賽攞第四，俾現任經理人Peter Chiu睇中簽約成為輝皇娛樂旗下歌手，之後更加成為亞洲鼓王Don Ashley嘅徒弟.
Cream喺2006年8月演唱會後暫時分開，因為Hilda要去愛爾蘭讀書，而Carpo要專注響學業方面. Renee喺2007年10月19號出席一個電台節目叱咤樂壇訪問嘅時候宣佈自己已經獨立發展，同時推出第一首自己嘅歌《無心對峙》，重拍咗第一齣戲《第一誡》.
李蘊喺2016年1月喺海南同圈外人羅章冠擺喜酒，同時宣佈佢哋經已喺前一年6月結咗婚.
刊登風波
2006年6月17號李蘊媽咪同埋經理人陪李蘊，上晝去到壹傳媒總部化妝. 下晝就跟專車去大埔烏蛟騰影相. 四日後，6月21號第752期《壹本便利》就登咗嗰日拍嘅李蘊濕身相，加上誇張標題，引起唔少日注意，有部份人第一日就去影視及娛樂事務管理處投訴，第一日就有成10單. 之後一日，6月22號投訴去到44單，而觀塘重案組因懷疑涉及兒童色情，介入做刑事調查. 李蘊嘅經理人公司輝皇娛樂話雜誌嘅內容唔係真嘅，而且相係畀人加工過，重向《壹本便利》發出律師信追究，要求澄清報道同埋公開道歉. 之後兩日，6月23-24號李蘊同埋媽咪終於回應，接受咗《東方日報》嘅專訪 ，同埋喺新城電台發出聲明，譴責《壹本便利》. 不過呢啲投訢唔單止無減弱呢期銷情，反而重吸引唔少人爭住來買.
刑事起訴
到7月12號觀塘重案組做咗初步調查，而影視處收到嘅投訴去到140. 再過四個月，11月14號警方調查半年之後，正式落案起訴壹本便利有限公司、《壹本便利》總編輯袁彩玉同埋承印人百樂門印刷服務有限公司，指控佢哋犯咗觸犯《防止兒童色情物品條例》. 2007年3月19號，案件喺觀塘法院開審，李蘊嘅媽咪出庭作供. 《壹本便利》係第一間傳媒機構被控觸犯《防止兒童色情物品條例》. 第二日3月20號裁判官林嘉欣裁定，第752期《壹本便利》6頁刊登李蘊濕身照片嘅內容，其中4頁涉及控罪嘅表面證供成立. 到下過月，4月16號裁判官指案中疑點重重，照疑點利益歸於被告嘅原則下，裁定案中被告罪名唔成立. （案件編號：KTCC 7416/06）
相關事件
2006年8月30號多間傳媒收到一封匿名信，同埋一段聲帶，內容係李蘊經理人、李蘊同埋輝皇娛樂旗下另一名藝人吳筱茵一齊食飯時嘅對話. 李蘊話，聲帶中嘅女仔並唔係佢自己，而李蘊經理人更嚴正聲明，有關聲帶係經過移花接木，唔排除就事件報警求助. 另外一個月後，9月15號李蘊嘅屋企人同埋經理人同時收到有刀片嘅恐嚇信，相繼報警，李蘊經理人相信事件屬嚴重惡作劇，兩案已經合併交咗畀中區警署偵緝人員調查.
聲明
Renee嘅阿媽6月24號喺新城電台粵港越流行節目時段裏面發出下面嘅聲明：「6月16號我接到《壹周刊》嘅電話，約咗Renee喺6月17號影一輯陽光少女嘅專輯同埋做訪問，嗰日上晝11點半，我同Renee到咗壹傳媒嘅大廈門口，有個女記者帶咗我哋到化妝室化妝、整頭，並攞咗兩套衫畀我睇，我覺得冇問題. 之後跟佢哋到大埔某地方影相，嗰日天氣好熱. Renee換衫時，我發現多咗3套有少少性感嘅衫，我即時拒絕. 佢哋卻不停游說，話唔性感同埋影出來好靚，影相時又不停喺Renee身同頭上噴水，指出來效果好些，如果唔好會唔刊登. 想唔到之後喺不知情下，相片喺《壹本便利》刊出，效果既唔健康又被加工，內文亦歪曲事實，好負面，對我同女兒好大傷害. 吸收咗今次大教訓，令我認識到部分傳媒嘅操守道德有問題. 而家經理人公司會採取法律行動追究，所以我哋唔方便回答問題，以免影響法律程序. 我希望呢事件快啲完，傳媒唔好騷擾小朋友. 」
參考
注意：以下引用咗嘅報章標題，可能有唔中立嘅描述. 但係根據可供查證原則，仍然詳列喺下面：
德安
德安（）係中華人民共和國江西省九江市嘅縣. 面積863km²，人口16萬（2013年）.
政區
德安轄9鄉、4鎮、2個單位.
讚岐釜玉海
（カマタマーレ）係日本一支職業足球隊，總部喺香川縣，主場係香川縣立丸龜競技場.
史
佢嘅前身係高商OB足球部，1956年成立. 2014年加入日本職業足球聯賽.
抗日戰爭
抗日戰爭（），又叫做日本侵華戰爭（中立用語同日方稱中日戰爭），係指響1937年7月7號至1945年9月2號，由日本入侵中國而引起嘅戰爭，主戰場響中國大陸，開始時間早過第二次世界大戰歐洲戰事. 之後日本辣㷫埋美國，中國向埋意大利同德國宣戰，多咗同盟國支援，而美國喺日本嘅廣島同長崎各掟一粒原子彈，逼到日本無條件投降，就贏咗呢場仗.
黃埔大道隧道
黃埔大道隧道係中華人民共和國廣州一條地下隧道. 呢條隧道由天河區體育東路同埋冼村路嘅交界位嘅西邊開始、一直去到天河東路同埋獵德路嘅交界嘅東邊為止. 呢條隧道響2000年12月28號通車.
敘述
隧道全長1047.4米，闊2.8米，高5.0米；雙向四車道. 隧道頂部唔行車嘅，係用嚟畀光井同埋綠化用嘅. 而光井數量方面，有兩行一共挾埋有50個長形光井（長100米，闊6.5米，高0.5米）同埋中間有1米嘅隔護欄.
你哋
你哋（，英文：You）係一個第二人稱嘅代名詞，解做你嘅眾數.
岸本聖史
岸本聖史（きしもと せいし，）係日本漫畫家，火影忍者作者岸本齊史嘅孖生細佬.
兩兄弟細個成日一齊畫畫，所以兩個人嘅畫風好似.
聖史自細就鍾意喺教科書上面畫嘢，結果佢成日俾老豆老母鬧. 大個佢受鍾意嘅漫畫大師鳥山明影響，開始立志做漫畫家，佢參加各樣嘅漫畫比賽，當時佢已經24歲喇.
佢嘅代表作係《666～撒旦～》.
澳門半島
澳門半島係澳門嘅一部分，澳門市區嘅所在地. 半島北部同中國大陸珠海市香洲區拱北交界. 佢南面係氹仔、路氹城同路環，西面係橫琴，東面珠江出口.
地理
澳門半島本來係一個小島，係萬山群島嘅一部分，之後珠江口泥沙沖積令到澳門半島同珠海相連.
澳門半島大部分平地都係填海而成.
澳門半島最北面係關閘，同珠海市拱北連接，東北面同香港大嶼山隔珠江海相望，南面同氹仔相望，西面同珠海市灣仔對望.
山峰
澳門半島嘅山分佈零散，兼且全部低過海拔100米：
交通
依家有三條大橋連接澳門半島同氹仔，佢哋係友誼大橋、嘉樂庇總督大橋同西灣大橋.
跨海交通
依家外港客運碼頭有定期船同直昇機班次來往港澳碼頭、尖沙咀客運碼頭、屯門碼頭、深圳蛇口等地方.
君士坦丁 (阿爾及利亞)
君士坦丁（，قسنطينة‎，法文：Constantine）係喺阿爾及利亞東北部一埠，係君士坦丁省首府，阿爾及利亞第三大城市，距離首都阿爾及爾322公里. 根據2008年人口普查，佢有448,374人喺度住.
澳門半島
未來發展
澳門輕軌計劃起澳門半島段，第一期會經關閘、黑沙環、外港客運碼頭、新口岸、南灣、媽閣之後過海去氹仔. 而第二期計劃經筷子基、沙梨頭、內港一帶.
比賽
澳門半島主要街道每年都會用嚟舉辦澳門格蘭披治大賽車.
廣東司法警官職業學院
（Guangdong Justice Police Vocational College）係中國廣東廣州嘅學院，2002年4月19號開辦，有兩個校區同一個實訓基地.
佢係由廣東司法學校同廣東省司法警察學校嘅合併基礎上而加開嘅有高等學歷招生嘅學校.
出面網頁
類:天河區 類:廣州市白雲區 類:增城
黃埔軍校紀念中學
係中國廣東廣州嘅一間公辦中學，2012年開辦，位置喺黃埔區長洲金洲北路468號.
校服色
（待查）
史
2012年4月18號晏晝，黃埔區教育局同廣州市第6中學簽約，要辦返間預定規模為36個班嘅黃埔軍校紀念中學. 但用地方面出現一度停頓，由於長洲喺嗰時被列入歷史文化保護範圍而唔畀大規模開發，所以用咗84中嘅位嚟辦學. 本嚟預計2014年9月會起好新學校，但受到兩區（黃埔區同蘿崗區）合併，以及學校用地拗數及84中嘅數典忘祖問題而一拖再拖. 期間同84中一齊做咗「連體學校」，其中除咗舊教學樓俾紀念中學霸咗之外，其它地方（包括教職工宿舍同埋舊時黃船中學嚿地皮）都係84中同埋軍校紀念中學一齊共用，因此而俾部分老師質疑.
2016年初，黃埔區教育局重新啟動軍校計劃，同年4月13號令84中一度陷入逼遷傳聞，甚至有在校學生嘅家長同埋長洲當地居民自發聚集同聯名上書，抗議黃埔區教育局呢次嘅逼遷行動. 時隔7日，黃埔區教育局正式出面回應此事，話2012年辦紀念中學係出喺盤活國有資產. 同年6月定出嘅方案係黃埔軍校紀念中學同埋84中合併，最後因好多家長同長洲居民同意，先至將84中同呢間學校合併.
睇埋
類:黃埔區 類:長洲 (廣州)
川淵三郎
川淵三郎（）係日本足球員，司職前鋒，曾經喺1958～1965年間爲日本足球代表隊出場26次，入咗8球，重參加過1964年夏季奧林匹克運動會.
準備電位
準備電位（；readiness potential；Bereitschaftspotential，BP）係一類用腦電圖（EEG）度得到嘅負向大腦皮層電位，可以再細分做幾種，特性係會喺個人做一啲有意嘅身體郁動打前嘸耐出現，而且硬係出現响大腦皮層主管身體郁動嗰啲區域（可以睇輔助運動皮層）嗰度. 因為噉，準備電位俾人指係個腦激活同準備身體嘅肌肉做嘢而有嘅電位.
準備電位係喺 1965 年發現嘅，當時有神經科學家喺度做研究，用腦電圖量度受試者自主郁動嗰陣大腦皮層嘅腦電活動，發現有啲事件相關電位硬係會喺個人郁之前出現，而且出現親都實會同場郁動隔一段固定長度嘅時間（即係硬係喺場郁動 1,000 毫秒前出現或者硬係喺場郁動 500 毫秒前出現 ）. 佢哋呢個發現打後引起咗唔少神經科學家嘅注意，而及後嘅研究亦都搵到同樣嘅結果，確立咗「準備電位」嘅概念.
準備電位相當出名，噉係因為準備電位曾經俾人攞嚟詏自由意志（free will）嘅問題：相關研究指，喺一個人要郁嗰時，有意識噉「我要郁」嘅諗法會喺郁之前 200 毫秒左右出現先，而既然要郁嘅意識時間上出現喺準備電位之後，要郁嘅意識冇可能係準備電位嘅原因；而當時有好多人覺得「行動最終源於有意識嘅決定」係自由意志嘅必要條件，所以有啲學者就主張話，準備電位嘅相關發現表示到人並冇自由意志噉話. 不過喺廿一世紀初，好多研究者都指出呢個論證有問題.
研究背景
準備電位 （BP）戥偶然負變動 （Contingent Negative Variation, CNV）一齊屬於慢預期電位 （Anticipatory Slow Waves，預期慢波）. 「預期」意指係提前行嘅，描述到一種電勢，佢個出現係早過某個測量得到嘅行為表現嘅.
CNV 係喺 1962 年由英國神經生理學家William Gray Walter發現 並喺 1964 年由佢個研究小組發表喺Nature雜誌度. BP係由德國嘅腦研究人員Hans Helmut Kornhuber同Lüder Deecke 於 1964 年發現嘅 ，並喺 1965 年發表喺一篇專業文章中.
CNV 作為EEG正常方式攞到嘅電位，係處於刺激1 （S1）同刺激2 （S2）兩次刺激之間，喺時間方向上取得到平均值，但準備電位（BP）由Kornhuber 同 Deecke 發現嘅 係喺冇直接外部刺激嘅情況下內源性噉產生喺個受試對象個腦度，其中個受試人根據實驗者先前畀定嘅指示自發噉執行啲隨意運動（Willkürbewegungen），即係以嘸規則嘅時間間隔、由在佢嘅自由意志喐動. 自發運動係冇預測得到嘅事件，所以跟事件嘅相關電位喺正常手段過程中譬如喺時間方向上嘅EEG過程中冇畀得到出嚟，因爲冇辦法預測得嘅內部事件亦都係嘸觸發得嘅. 為咗喺呢種情況下都顯示得到個可能存在有嘅電位（即準備電位），K同D專門開發咗一種新型技術畀個實驗：佢哋保存到實驗嘅信號（帶有 EEG 通道同觸發信號嘅 = 運動開始）喺磁帶度，然後反時間方向播放個磁帶，即係反時間方向挃啲電數據落台計平均值嘅電腦度. 個過程叫做. 喺種逆推過程下，觸發（運動嘅開始）首先出現，然之後係個大腦電位，但實質上對應個電位喺實際實驗當中係先於個運動（觸發）開始. 所以BP 係嘸同於CNV. 喺 BP 實驗當中，受試人員獨立行事，即係主動嘅（喺事先同意後）. 喺 CNV 當中，受試人員根據即時嘅請求做行動，似喺運動比賽當中嘅「準備- 開始」個「開始」一樣（當中有可變嘅中間時間）. CNV 係喺「準備」同「開始」之間產生出嚟嘅. 因此，CNV 發現者認爲 CNV 對應一種期望——即等跟「開始」，而 BP 發現者認爲 BP 對應嘅係一種對行爲嘅準備.
若果警告刺激 （S1）同目標刺激 （S2）之間嘅時間間隔夠長 （> 3 s），係噉 CNV 可以分得成兩個組成部分. 喺警告刺激之後即刻有 EEG 信號嘅先行負電（Negativierung）. 先行CNV （400 ms - 1500 ms）着解釋為係處理個警告刺激本身. 鑑於跟尾嚟到嘅定向反射（orienting response），有時個CNV都着叫做 O波（定向波）. 喺信號變平到基線（1500 ms - 2600 ms）之後，又有過一輪信號嘅負電. 呢種遲行CNV （2600 ms - 3700 ms）歸因於對目標刺激嘅（Antizipation），所以有時着叫做E波（expectation wave）. 佢着劃分到屬於個準備過程，係對預期目標刺激嘅運動反應嘅. 從功能上講，遲行CNV 都可以理解為兩種亞成分嘅總和. 刺激先行負電 （Stimulus-Preceding Negativity，SPN）描述到種對 EEG 信號嘅負電，喺有預期到就有一個包含信息嘅刺激（反饋或提示刺激）要嚟嗰陣. 刺激先行負電嘅發生獨立於任務. 但係，若果個任務仲包括埋要執行特定運動作爲響應到目標刺激嘅話，噉運動先行負性 （Movement-Preceding Negativity，MPN）亦都可以作為第二亞成分而着觀察到.
對於喺實驗過程中存在有嘅所有啲差異，同埋啲潛在嘅大腦活動、啲之後先又有仔細研究返嘅，CNV 同 BP 嘅共同點係，兩者都指示到啲戥行為相關嘅大腦活動，喺啲受試有意識體驗到相應行為之前''. ''正因為係噉，呢兩項發現對跟尾嘅大腦研究產生咗好大而且好耐嘅影響.
腦電圖
為咗記錄，Kornhuber 同 Deecke 令受試對象進行自發嘅手指運動，並錄低連續嘅直流EEG. 喺運動開始前一秒幾即出現到啲有特徵性嘅負電位波，尤其係喺額葉同頂葉啲引線（Ableitungen）度.
由於準備電位測量得到嘅電壓至高 20 µV ，戥腦活動相比係好弱，嘸係咁簡單可以喺佢發生嗰陣進行測量同評估，而必須要喺大量測試運行當中取平均值. 著名嘅Libet 實驗當中啲受試者必須重複相同嘅過程約莫 40 次. 因此，個時間間隔喺所記錄電位最大值前後嘅通常係取平均值.
主觀體驗到嘅決定
喺任意運動開始之前嘅約500 ms 內就測量得到個電位上升. 之但係，受試者主觀體驗到嘅決定意識對於個運動嘅，只會喺運動之前200 ms 感知到. 個時間係通過喺 EEG 測量期間令測試對象睇住一台鐘嘅旋轉錶針嚟確定嘅. 若果測試對象想要進行自主嘅運動，譬如撳下掣，佢哋會報告時鐘指針個位置喺意識到自己決定採取行動嗰陣. 為咗確定每個人喺描述時鐘指針位置嗰陣嘅個體時間延遲，進行有對照實驗，其中要求到喺一種定時刺激傳達給皮膚嘅同時，啲受試要報告指針嘅位置.
Libet 實驗同啲擴展開嘅後續實驗證實返一啲假設係認爲自由意志係一種幻覺嘅，因為執行自發運動嘅「願望」出現反而遲過個運動過程啲神經元嘅啟動''. ''
喺啲後尾嘅出版物當中，Libet本人將否決嘅可能性歸畀有意識體驗到嘅決定. 藉此一個人可以喺動作前200-100 ms、大約達到準備電位嘅最大振幅嗰陣好短時間內即閘住啲經已由神經元引起嘅運動. 因此，啲受試實質上可以抑制啲運動動作. 31 年後，藉由咁多年技術能力嘅發展，Libet 個觀察得到令人印象深刻嘅證實，並得到精確啲嘅描述. 由John-Dylan Haynes領導嘅柏林工作組令受試以電腦遊戲嘅形式戥自己嘅 BP 對戰. 事實證明，佢哋至多可以喺 BP 宣示到嘅腳部運動開始之前 200 ms停咗佢. 200 ms嘅時間閾值着叫做「」（個點係冇得返）.
德安 (搞清楚)
德安可以係：
準備電位
主觀體驗到嘅決定
之但係，Kühn 同 Brass 喺2009 年嘅實驗、針對自主決定嘅意識嘅，經已表明，否決決定亦都係無意識嘅，祇不過係決定咗之後先着體會到係自由決定啫. 2016 年一份新報告嘅啲作者喺份出版物當中明確拒絕討論個戥佢哋個實驗結果有拏褦嘅「自由意志」問題.
名由來
喺佢哋份 1965 年嘅出版物當中，Kornhuber 同 Deecke 詳細解釋咗點解佢哋冇借用到 Walter 小組出嘅術語 Contingent Negative Variation （CNV）嚟命名佢哋個實驗結果——即使兩樣嘢啲 EEG 圖像非常之相似. 佢哋認為佢哋嘸得攞對 CNV（期望）嘅行為對應應用到佢哋個實驗. "Zur Terminologie: als Erwartungswelle können wir das negative Potential vor Willkürbewegungen nicht begreifen, denn es wird nichts erwartet; vielmehr scheint der bioelektrische Vorgang zu jenen Hirnprozessen zu gehören, die im Bewusstsein als Bereitschaft zum Handeln erscheinen (Hervorhebung im Original).
譯： 關於術語：論及期望波，我哋嘸可以攞嗰個概念對到呢種先於隨意運動嘅低電平上，因爲當中冇期望到乜嘢；睇起身種生物電過程更加似係屬於啲大腦過程，啲喺意識當中係表現爲對行爲嘅準備噉嘅. （原文加重）" 之不過接住喺後文中佢哋又再強調過 CNV 戥佢哋個結果之間嘅一個重要共同點，並提出要討論對 CNV 嚟講「準備」呢種行為對應係咪都會啱啲.
A型H1N1流行性感冒病毒
2009年3月～5月，墨西哥同美國嘅豬型感冒就係A型H1N1病毒引起嘅 ，幾千人感染，死咗百零人，傳播到幾十個國家同地區，引起驚恐. 好多國家宣布禁止入口北美豬肉同豬肉製品. 為咗減少誤解，世界衛生組織宣布改2009年墨西哥豬型感冒個名做A型H1N1流行性感冒，七月再改咗做2009年H1N1流感大流行.
欽州白話 (書)
《欽州白話》（曾定名《欽州白話字典》）係一本記錄欽州白話發音、用字、詞彙嘅字典類體例嘅書，由欽州市方誌辦、《欽州白話》編輯部編寫，欽州市方誌辦首批內部發行，印數3000本. 唔考慮前期字音整理階段，從2016年開始立項到2019年發行總共歷時三年.
內容
本書記唨超過8800個字頭（多音、簡體合併字等等計作唔同字頭），其中超過1100粒計作或兼作本土口語用字字頭，另外仲有接近4000條本土詞條，字嘅釋義兼顧書面用語（官話等用語另開註明）同埋欽州用語. 本書附錄包括欽州白話拼音方案（見注音）、易讀錯字表同埋記錄書裏便啲旨意記錄有音無字詞彙嘅口語字嘅口語字表.
注音
本書使香港語言學學會粵語拼音方案來記錄發音，並按照欽州白話音系要求同埋參考民間用例增唨部分符號表示現代廣州話缺少嘅音，例如使nj表示[ȵ]、sl表示[ɬ].
鳳坑
鳳坑（Fung Hang），係香港新界北區一笪地方，喺沙頭角海西南，鹿頸同谷埔之間，有條鳳坑村，主要住張氏客家人.
Confessa
《Confessa》（Признайся）係意大利歌手同電影演員Adriano Celentano嘅歌. 收錄喺《》專輯入面，喺2002年發行.
簡介
根據呢個排行榜，隻歌被譽為係2000年代最成功嘅作品.
後座力
後座力（recoil）係指當一個人開槍嗰陣、令把槍向後移嗰股力（牛頓第三定律）.
[[Category:力]]
高天鶴
高天鶴（；；Neil Gao；），係中國大陸假聲男高音歌手，天津歌舞劇院歌劇演員，湖南衛視節目主持人. 2018年以假聲男高音演唱成員身份參加湖南衛視美聲綜藝節目《聲入人心》第一季，做咗年度首席成員. 2019年中加入湖南衛視《天天向上》主持團.
出面網頁
類:黑龍江人
鱷魚朝天
鱷魚朝天（Crocodile Hill）係香港嘅山，海拔高559米 ，喺荃灣區，大帽山以西，蓮花山以北，附近範圍劃咗入大欖郊野公園.
鱷魚朝天山頂有座八鄉山火瞭望台，可遠望雞公嶺同八鄉一帶景色. 有話山脊到山頂形狀似條鱷魚昂頭向天，所以有呢個名.
上訴法庭 (香港)
香港高等法院上訴法庭（Court of Appeal）係香港高等法院嘅其中一個組成部份之一，除咗處理香港高等法院原訟法庭嘅上訴訴訟，亦負責處理香港區域法院同香港土地審裁處嘅上訴訴訟，地位只係低過香港終審法院.
大戰略
大戰略（grand strategy）係指考慮嗮一個權力體入面所有層面嘅資源所作嘅策略.
彈匣
彈匣（magazine）係槍械會附有嘅一個結構，彈匣入面有若干粒子彈，射嗮之後要換過個彈匣先可以再開火.
岸本齊史
岸本齊史（きしもとまさし，）係日本JUMP嘅漫畫家，喺岡山縣勝田郡奈義町出世，代表作係火影忍者.
佢孖生細佬岸本聖史都係漫畫家.
站南路 (廣州)
站南路（）係中國廣東廣州嘅一條西北-東南走向嘅馬路，喺越秀區西北邊. 西北邊從站西路開始，一直去到東南邊嘅人民北路.
敘述
全長680米，2～4車道，凈畀從西北向東南行. 馬路西北窄東南闊
經過嘅道路
條路順序從西北到東南排，加粗嘅字係主幹道：
類:廣州道路
官洲站
官洲站（，Guanzhou Station）係廣州地鐵廣州地鐵4號綫嘅車站，2005年12月26號開通，位置喺黃埔區官洲島嘅中間，螺旋大道嘅地底.
樓層
呢個站一共有地下2層樓. 其中地下1樓屬站廳，而地下2樓屬月台. 佢同大多數車站一樣，冇任何休息室同廁所、母嬰室響度.
月台
呢個站有1個島式月台，喺官洲島嘅中間.
商鋪同自助服務
而家嘅官洲站入面得一間美心西餅嘅鋪頭畀乘客買嘢食. 呢個站有自助服務設施畀乘客用，但係得好少. 其中包括咗一台自動販賣機同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務.
出入口
呢個站一共有4個出入口，分別係A、B同埋C，D.
施工
2003年初，由於官洲地區正式搞開發，呢個站亦正式開始喐手起. 工程直到2005年10月底起好.
開通
2005年12月26號，首通段正式通車之後就開咗呢個站，亦令到官洲島有交通服務. 到咗2011年7月8號，由於生物島開咗，加上官洲地區已經唔再有「廣州版海南島」嘅稱呼嘅關係，官洲島就從之前海珠區就變咗蘿崗區嚟管理，嗰陣時，呢個站係蘿崗區入面唯一嘅地鐵車站. 後嚟喺2014年嘅廣州市行政區劃調整入面，呢個站改由黃埔區管理.
利用狀況
因為佢係官洲島入面唯一地鐵站，喺2005年嘅聖誕節之前，官洲重係個島嚟嘅，嗰時冇橋、輪渡等其他交通去呢個島. 喺2005年12月26號開咗之後，呢個站解決咗冇交通去官洲嘅問題. 2011年7月8號生物島開放咗之後，呢個站都係得好少客流，一日之內凈係得幾個乘客入站同出站，大部分時間都係冇人上落車. 除咗節假日有些少人流之外.
接駁巴士
生物島翠園站：
上一站·下一站
類:官洲
免疫反應
免疫反應（英文：immune response）係為咗防止出面嚟嘅入侵者入去生物嘅身體入面而發生嘅反應. 呢啲入侵者包括咗好多種微生物，例如病毒，細菌，寄生蟲同埋真菌，如果唔喺體內清除，可能會影響宿主生物嘅健康. 免疫反應大致上分咗兩種：非特異性免疫同埋特異性免疫，佢哋都係用嚟防禦病原體.
中環
中環（Central，舊時又直譯做：Chung Wan、Choong Wan），又叫中區（Central District），係香港一地，地處香港島北岸，域多厘城四環之一. 環頭西起消防街、急庇利街、城皇街、樓梯街，東至金鐘道與灣仔相接，南便去到堅道，北便經干諾道中望海. 圍起上嚟約莫有309英畝. 中環自香港開埠計起，一路都係行政同商業中心，亦係香港政府、香港立法會所在地，故此有人話此地乃係「香港心臟」.
名
中環與中區，並非同一概念. 中環個環，唐人聚居嘅地. 最初係今日中環街市對上嘅谷，有幾條涌喺處，華人在此搭屋聚居. 而中區係英人地域分野.
風物
現時花園道同鐵崗之間個山仔，大早開埠嗰時經已欽定為政府用地. 故此政府機關即如港督府、輔政司署、軍需局、兵房都通通擺響嗰處. 而海關、海軍船塢、添馬艦海軍基地亦建於中環海旁. 時移世易，雖則香港幾經變遷，不過舊蹟依然.
舊陣時重未曾填海，德己立街、威靈頓街嗰頭洋行多過米舖. 當其時嘅洋行成棟樓都係佢嘅（亦即買斷一個地址冧把），樓下係辦公室，樓上就做職員宿舍. 中環銀行亦都多到離晒譜，幾乎冚棒冷外國銀號都將總行置於中環. 就咁，皇后大道中打上慢慢變成金融商業區，南便就做咗商業住宅地. 外國三教九流諸如天主教、聖公會、浸信會都響中環興建總堂，愛嚟做傳教基地. 後嚟重有埋西式學校，教化好多唐人子姪.
開埠初期，好多鬼佬唔妥唐人，做乜都唔滲唐人玩，中環一隅，唐人與狗唔入得. 及至軒尼詩出任港督之後，至准唐人響中區買地.
時至1911年，中環經已旺到出汁，華洋薈萃、商賈雲集. 享譽盛名有聖約翰座堂、港督府、舊大會堂、香港會所、畢打街舊鐘樓諸如此類.
東海路 (廣州)
東海路（）係中國廣東廣州嘅南北走向道路，喺荔灣區大坦沙，南邊從河沙路近海角紅樓泳場北門開始，一直向北去到河沙村，大坦沙島嘅最北邊.
中環
風物
家陣中環住宅同商業分得一清二楚. 威靈頓街南便係住宅地，海旁係商業中心，石屎大廈林立，即如國際金融中心、交易廣場、置地廣場、匯豐銀行大廈、中國銀行大廈、怡和大廈. 座座大廈都零舍唔同人，每每令遊客歎為歡止.
東海路 (廣州)
敘述
全長2.9km，闊10m，雙向2車道.
中環
風物
中環雖則係旺到爆嘅商業區，之但係麻雀雖小五臟俱全，區內都相當多休憩場所，好似兵頭花園、香港公園、遮打花園、皇后像廣場、愛丁堡廣場咁. 其中香港公園算係好去處，至啱冚家一齊去.
區內有眾多西式古蹟，譬如話荷李活道中區警署、域多利監獄、都爹利街煤氣燈之類.
東海路 (廣州)
經過嘅道路
條路從北到南排，加粗嘅字係主幹道：
中環
風物
中環至有異域情懷之地，相信皇后像廣場敢認第二都冇埞敢認第一. 逢親禮拜日，皇后像廣場至遮打道都轉做行人專用區，准許各種團體做騷，呂宋文化大放異彩.
艾粿
艾粿，又叫草仔粿，係種客家粿，出面嗰層係糯米粉同埋艾草葉碎，入面再包餡蒸熟. 佢係青糰嘅一種，所以又叫客家青糰.
東海路 (廣州)
經過嘅道路
類:大坦沙
中環
得意街名
港英政府官名
懷舊古老街名
詩
1870年，黃遵憲赴廣州考鄕試途經香港，吟詩幾首，其中不乏講及中環情形.
見當其時中環洋商共教會之新奇： 酋長虬髯客，豪商碧眼胡.
金輪銘武后，寶塔禮耶穌.
火樹銀花耀，氈衣繡縷鋪.
五丁開鑿後，欲界亦仙都.
講述上中下環紙醉金迷、夜夜笙歌之情形： 沸池笙歌海，排山酒肉地.
1560年代
1560年代係指年去到年之間嗰十年.
中環
詩
連還屯萬室，尺土過千金.
黃標千萬積，翻訝屋沈沈.
便積金如斗，能從聚窟消.
蠻雲迷寶髻，脂夜蕩花妖.
龍女爭盤鏡，鮫人鬥織綃.
珠簾春十里，難遺可憐宵.
茅湖山
茅湖山（Mau Wu Shan）係香港嘅山，海拔高233米，喺西貢區，將軍澳同馬游塘之間. 山上有一級歷史建築茅湖山觀測台.
少數民族
少數民族，有時又叫少數族裔（香港常用）或者少數族群（澳門常用），係指某地方人口佔少數嘅民族，幾個詞嘅意思差唔多.
香港政府稱嘅「少數族裔」包羅萬有，唔係華裔嗰啲人統統計澌入去. 澳門政府指嘅「少數族群」意思一樣.
大陸政府定義咗，中國有五十六個民族——漢族之外嗰五十五個都係少數民族. 按渠嘅劃分，居民之中重有「未識別民族」 同埋「外國人」.
芡
芡（音「獻」），即係豆粉、生粉或者粟粉加調味開嘅水，炒餸用.
You
You或YOU喺英文界入面，大多數都係「你」噉解. 噉佢重可以係：
閏三月初二
閏三月初二係黃曆閏年時閏三月第二日. 因為閏三月唔係年年有，平時紀念都會響三月初二.
節慶、風俗習慣
[[Category:日]]
這個下午很無聊
《這個下午很無聊》係臺灣歌手張震嶽出嘅第三張專輯. 喺1997年10月由魔岩唱片發行.
簡介
呢隻碟收錄咗11隻歌.
繼谷昌三
繼谷昌三（継谷昌三，）係日本足球員，司職中場，曾經喺1961～1965年間爲日本足球代表隊出場12次，入咗4球，重參加過1964年夏季奧林匹克運動會.
德島漩渦
史
佢嘅前身係大塚製薬足球部，1955年成立. 2005年加入日本職業足球聯賽.
翠湖山莊
翠湖山莊可以係：
智富通
《智富通》（Invest Smarter）係香港MakerVille製作嘅財經資訊節目，可以分做兩代. 第一代《智富通》由2016年4月7號開始逢港股交易日09:00-10:00、11:00-12:00、12:55-13:30（後期改為13:00-13:30）、15:30-16:30（後期改為15:00-16:00）喺ViuTV播，為即時財經節目. 節目主持有羅佩怡、林珈遙、王嘉恩、余樂明、林小珍、具格、李元玄、范巧茹，冇網上重溫.
粿
粿係一類客家傳統小食，通常都係用糯米粉（有啲亦有用埋粘米粉）做粉團，中間包餡，用粿印模出唔同形狀. 當中最出名嘅粿係茶粿，亦做咗粿嘅代表，譬如唔少人會將雞屎粿叫做「雞屎籐茶粿」.
東湖公園 (深圳)
東湖公園係深圳羅湖區嘅一個公園，本來叫做「水庫公園」，1984年10月先改成咗「東湖公園」. 而家開發面積佔地152.59公頃，遊樂項目30項，公園入邊有深圳美術館.
Thou
thou喺英文界入面，大多數都係單數人稱嘅「你」噉解，不過呢個詞喺而家已經唔用喇. 佢重可以係：
喵星人
《喵星人》（Meow），係2017年上畫嘅中港合拍科幻喜劇電影，由古天樂、馬麗、劉楚恬同黃星羱主演，陳木勝導演兼監製，陳慶嘉編劇，喺2017年7月上畫. 故仔圍繞住一隻由外星人化身而成嘅大肥貓.
非特異性免疫
非特異性免疫（英文：Innate immunity）係指一系列嘅細胞同相關機制可以同非特異性嘅方式抵禦外來感染，簡單嚟講即係只可以防禦，而唔可以針對性噉識別或者殺死病原體. 同特異性免疫唔同，非特異性免疫系統唔會提供持續好耐嘅保護性免疫.
陳靜
簡歷
陳靜初頭係模特兒，拍過唔少廣告，當中最出名嘅係幫道地拍「百果園」系列飲品廣告，攞到「百果園E神」嘅外號（「E神」係指身材有E Cup）.
陳靜2011年開始拍電影，2012年演出《低俗喜劇》角色徐家欣（外號爆炸糖），第二年憑呢個角色獲提名角逐台灣第49屆金馬獎最佳女配角，之後重爆冷香港第32屆香港電影金像獎最佳女配角. . 2012年佢亦獲美國媒體「TC Candler」揀選做「全球百大美女」（排第44位），係頭一位香港藝人獲選.
2013年10月31號朝早，陳靜響香港國際機場向媒體宣佈將會返娛樂圈，再同經紀公司簽合約.
閏三月初三
閏三月初三係黃曆閏年時閏三月第三日. 因為閏三月唔係年年有，平時紀念都會響三月初三.
節慶、風俗習慣
[[Category:日]]
無人飛機
無人飛機，簡稱無人機，無人機械嘅一種，係指唔使機師坐喺入面控制嘅飛機，軍事上通常用嚟偵察.
站南路 (韶關)
站南路（）係中國廣東韶關嘅一條東北-西南走向嘅馬路，喺湞江區. 東北邊從北江北路開始，一直去到西南邊嘅韶南大道北.
敘述
全長1.3km，闊26m，雙向4車道.
經過嘅道路
條路順序從東北到西南排，加粗嘅字係主幹道：
特色
呢條馬路係韶關嘅一條商貿示範街，入面專門搞日用產品同電子產品、生活用品批發為主.
類:韶關道路 類:湞江
蔡志忠
蔡志忠（）係臺灣嘅漫畫家，喺彰化縣花壇鄉出世，佢畫嘅漫畫以中國古書為題材，比如話《老子說》、《論語》、《世說新語》、《西遊記》等，其中哲學方面嘅作品有好濃嘅道家思想. 佢嘅作品翻譯成多隻語言.
休止符
休止符（英文：rest）係樂譜上常見嘅一個符號，表示嗰段冇聲.
釜山鎮區
史
喺1914年釜山府初設之際，釜山鎮區重喺府外，係屬東萊郡嘅，1936年歸釜山府.
恐怖主義
恐怖主義通常係指以暴力手段達到政治、宗教或理想目的嘅人或者組織. 佢哋嘅破壞行為叫恐怖襲擊或者恐怖活動.
釜山鎮區
政區
釜山鎮區轄11個法定洞，共25個行政洞.
雀
，文言寫做，係一種溫血、有兩隻腳同卵生嘅脊椎動物. 雀係由恐龍演化出嚟，而最早已知嘅雀仔係侏羅紀晚期嘅始祖鳥（Archaeopteryx）. 雀類生物分類學上係叫鳥綱，響脊椎動物亞門之下. 細嘅叫，大嘅叫大雀.
雀仔成身有羽毛，有嘴冇牙、代謝率高、心有四心腔、骨架又輕又勁硬、蛋殼硬錚. 雀對前腳演化成翼，可以飛，不過有啲住響島上特有物種，有翼唔識飛；好似企鵝同鴕鳥咁. 好多種雀仔每年長途遷徙. 鳥類係社交動物，以視覺信號、歌同叫聲嚟溝通、識合作狩獵、合作養育後代、一齊遷徙. 多數雀仔係一夫一妻制.
雀嘅大細可以分別好大，細到幾厘米長嘅嗡嗡鳥到成米高嘅鴕鳥都有. 而家全世界人搵倒嘅雀有成九千幾種.
雀仔同人類文明、文化息息相關，由童話故仔到寵物；由文學到科學；由宗教詩歌到通俗音樂. 1600年開始，大約有 120 至 130 種已經絕種，係因為人類嘅活動導致嘅，目前大約有 1200 種雀仔受到絕種嘅威脅，有唔少人正努力保護佢哋.
[[Category:雀]]
愛媛足球會
愛媛足球會（愛媛FC）係日本一支職業足球隊，日本乙組職業足球聯賽（J2）球隊之一. 球會根據地係愛媛縣，主場係愛媛縣綜合運動公園競技場.
史
佢嘅前身係松山足球會，1970年成立. 2006年加入日本職業足球聯賽.
東海路 (中山)
東海路（）係中國廣東中山嘅東西走向主幹道，橫穿東鳳鎮同阜沙鎮，西邊從東鳳沿江路近鶯哥咀水文公園東門開始，一直向東去到阜港大道.
敘述
全長17.1km，闊8～39m，雙向2～6車道.
經過嘅道路
條路從西到東排，加粗嘅字係主幹道：
類:中山主幹道
南丫發電廠
南丫發電廠，人稱三支香，位於香港南丫島波羅咀，由香港電燈公司打骰. 電廠所處地皮有123英畝（相當於50個香港大球塲），主力燒煤|炭，亦會燒天然煤氣（natural gas），1978年起為港島、鴨脷洲同埋南丫島給應電力. 南丫電廠現時發電37億萬火（3,737MW）. 機器包括：8副燒炭發電機（coal-fired units），5副煤氣發電機（gas turbine units），1部風車（wind turbine），1副日光發電機（solar power system）與及2部combined cycle units.
擴建工程
為咗滿足不斷上升嘅用電量同埋減低燃煤發電嘅排放污染量，喺發電廠以南進行咗擴建工程，填海22公頃，起咗六台一共1800兆瓦嘅燃氣聯合循環機組同埋新輸電系統. 第一台335兆瓦嘅燃氣機組喺2006年7月併網，10月開始商業運作，令到南丫發電廠嘅總裝機容量加到3736兆瓦.
南丫發電廠擴建部分嘅發電機組用天然氣做主要燃料，天然氣燒完之後產生嘅氮氧化物同埋二氧化碳會大幅減低，二氧化硫同埋懸浮粒子嘅排放量重近乎零，可以減低對環境嘅破壞.
鍾屋村 (屯門)
鍾屋村（Chung Uk Tsuen）係香港新界屯門區北部一條村，鄰近洪水橋，村入面居民主要係鍾氏，起咗幾百棟三層村屋.
死亡筆記
死亡筆記（Death Note）係2003年12月開始喺少年Jump週刊連載嘅心理偵探懸疑戲劇推理漫畫作品，2006年5月連載完，全部連載咗108回. 之後又改編咗同名嘅小說、電影、動畫同遊戲. 死亡筆記喺中國大陸被禁，包括咗漫畫同動畫版，都重未有正版可以買到.
Writing's on the Wall
《Writing's on the Wall》係英國歌手Sam Smith唱嘅歌，首歌係2015年占士邦電影《新鐵金剛之鬼影帝國》嘅主題曲. 喺2015年9月25號以數碼音樂下載發行. 森史密夫同埋Jimmy Napes一齊創作同製作咗呢首歌，Disclosure亦參與創作. 首歌得到嘅評價有讚有彈，尤其係喺被拎嚟同以往嘅占士邦電影主題作比較嗰陣. 對歌曲嘅辨證評價令Shirley Bassey喺歌曲發佈嗰日上咗Twitter趨勢榜. 隻歌做咗第一隻喺英國單曲排行榜排第一嘅占士邦電影主題曲. 佢亦攞到第73屆金球獎、第88屆奧斯卡金像獎最佳原創歌曲.
創作
歌曲以每分鐘66拍嘅F小調創作. Sam Smith嘅音域從A ♭4升到D♭6.
越秀區明德實驗學校
校服色
呢間學校同廣州市第3中學嘅品種一模一樣.
史
1931年1月13號，天主教進行會嘅青年會長陳秉卿同會員陳榮軒等人建議將女青年會會所改成學校或醫院，最後俾教會通過咗而開辦. 初期嗌聖神女子中學，但半年後改名做私立明德女子中學，由於嗰時宗教方面比較濃厚，所以成間學校教學模式有好大埐天主教嘅氛圍. 1933年1月29號，學校開辦咗初中部，同時亦打算開辦高中部. 學校為咗實現六年中學計劃而收返周邊所屬嘅出租屋，喺1934年搞擴建工程. 同年7月13號加開初中部，重喺1936年初將日新小學女校併入嚟. 學校原計劃開辦高中師範科，但由於嗰時教育部命令將冚唪唥私立師範機構改成公辦，凈可以辦普通高中而辦唔成. 1935年10月24號加開普通高中而成為完全中學.
但好景唔長，學校開辦無耐因戰亂而一度停辦，經過天主教會唔停噉努力，直到1938年打破日軍嘅干涉而復辦. 嗰時學校凈收男仔唔收女仔直到1946年日軍投降先至恢復返. 而「明德」個名亦一直留咗落嚟.
糖尿
糖尿病係一種代謝性疾病，患者長期處於高血糖水平. 除咗高血糖，糖尿病嘅症狀重包括：尿頻、頸渴同埋大食. 如果唔理，糖尿病會引起好多嘅併發症. 急性並發症包括糖尿病酮症酸中毒同埋非酮症高滲性昏迷. 嚴重嘅慢性並發症包括心血管疾病、中風、腎衰竭、腳部潰瘍同埋壞眼.
糖尿病嘅成因主要有兩個，一係由於胰腺唔能夠產生足夠嘅胰島素又或者細胞冇對身體產生嘅胰島素作出必要嘅反應. 糖尿病主要有下便三種：
糖尿嘅預防同治療最緊要嘅係健康飲食、體育運動、唔食煙同埋維持正常體重. 另外，血壓嘅控制同埋腳部嘅護理同樣重要. 一型糖尿需要打胰島素，二型糖尿就需要食藥，唔一定要打胰島素. 胰島素同埋一啲口服藥物會引起低血糖. 減肥手術對嗰啲肥胖嘅二型糖尿病人好有效. 大肚糖尿通常喺老母生咗臊蝦之後就會自己好返.
註
[[Category:病]]
中國本部
中國本部，又叫中國本土，係中國入面主要由漢族聚居嘅地方範圍，即係唔計滿洲、蒙古、西藏、新疆等邊疆地方，意思同大清時期嘅十八省／（包括江蘇、浙江、安徽、江西、湖北、湖南、四川、福建、廣東、廣西、雲南、貴州、河北、河南、山東、山西、陝西同甘肅）差唔多.
白沙路
白沙路可以係：
桑原勝義
桑原勝義（）係日本足球員，司職前鋒，曾經喺1965年爲日本足球代表隊出場2次.
趙雷
趙雷（；；Zhao Lei；），中國大陸民謠男歌手，喺北京出世. 作為土生土長嘅北京胡同仔，佢作詞風格多數以白描為主，又唔會冇咗文藝性，作品多數以生活做主題.
早年經歷
佢讀高中嗰時開始接觸音樂，學結他，行匀嗮大江南北，開始咗自己嘅創作同音樂之路. 2003年，17歲嘅趙雷開始地下歌手生活，後來佢由地下歌手轉去酒吧做駐唱歌手. 高中畢業之後，佢放棄咗收到嘅大學錄取通知書，繼續佢嘅駐唱生活，呢段經歷為佢日後嘅創作提供咗寶貴嘅經驗. 兩年後，佢去咗西藏同雲南，其間創作《咬春》、《開往北京的火車》等作品，重同民謠歌手大冰成為知己.
獨立音樂人經歷
2009年5月，佢參加錄製《速寫穿樂》專輯，重將佢嘅作品《北京的冬天》收錄喺入面 ，同埋跟住微薄之鹽廠牌周圍演唱. 2010年5月，參加湖南衛視快樂男聲長沙賽區海選，攞到賽季全球第2張PASS卡. 佢因為同評委喬小刀嘅關係，俾傳媒話佢出貓，跟住取消咗佢比賽資格 ，之後佢又走咗去廣州賽區參加海選，一路憑住自己嘅原創作品，打入20強，但最終12強止步.
2011年7月，佢借錢出咗第一張個人專輯《趙小雷》 ，反應唔錯. 同年12月4號，佢舉辦咗第一場個人專輯發布會. 2012年10月至11月，佢同其他4位音樂人揸電單車搞咗一次全國巡迴演唱，叫做「十個輪子上的民謠之路」 ，呢場巡迴演唱由成都出發一路向東到深圳，經過15座城市，舉辦咗11場演唱會，一共30日. 喺2013年，佢先後舉辦咗44場全國巡演. 2014年1月24號，參加《中國好歌曲》演唱令到佢首原創歌《畫》出咗名，亦被導師劉歡揀做「最美歌詞」 ；10月發布第二張個人專輯《吉姆餐廳》.
2015年1月嘅「年度獨立音樂頒獎」評佢為「年度十大音樂人」，而專輯《吉姆餐廳》就評為「年度十大專輯」 ；9月23號發佈個人單曲《再也不會去麗江》；11月15號佢喺北京開咗首場「我們的時光」嘅全國巡演. 「我們的時光」一共有13場 ，巡演得到行內好大嘅關注. 2016年，9月6號召開發布會，宣布開始「無法長大」全國巡演 ；10月24號，發佈個人單曲《成都》，一出反應就好好. 12月21號，發佈第3張個人專輯《無法長大》 ，收錄咗一啲之前單獨發佈嘅歌.
2017年1月，加盟湖南衛視《歌手2017》、為首位挑戰歌手，喺第二輪補位賽憑住《成都》一曲以第二名挑戰成功，喺第三輪補位賽遭到淘汰，因為要準備個人演唱會，3月23號發表聲明，唔再參加突圍賽.
《歌手2017》
2017年1月，加盟湖南衛視《歌手2017》、為首位挑戰歌手，喺第二輪補位賽憑住《成都》以第二名挑戰成功，跟住喺第三輪補位賽遭到淘汰，因為要準備個人演唱會，3月23號發表聲明，唔再參加突圍賽.
東海路 (佛山)
廣東佛山有2條東海路：
殘疾人權利公約
《殘疾人權利公約》（Convention on the Rights of Persons with Disabilities）係一份國際性嘅人權條約，保障殘疾人嘅人權，由聯合國喺2006年12月13號通過，2008年5月3號正式生效，簽約國包括歐盟同另外167個國.
計算機器學會
計算機器學會 (Association for Computing Machinery)，簡稱ACM，係世界第一個電腦科學同敎育機構. 個會1947年成立，2007年為止，有會8萬3千人. ACM總部設響美國紐約.
展拓香港界址專條
專條內容係，英國向清廷租借香港九龍界限街以北、深圳河以南嘅地方，同埋附近包括大嶼山等二百幾個島，將香港境址擴展到后海灣同大鵬灣，為期99年，直至1997年6月30號為止. 不過，清政府同時間保留九龍寨城嘅管治權，兼且繼續喺九龍寨城派駐官員.
建議
擴展九龍界址，係1894年由遮打向港督羅便臣提出嘅.
當時香港島同九龍半島無險可守，香港個港亦唔係全個喺英治之下，有部份係大清. 一旦其他敵對歐洲勢力打入香港，又或者喺大嶼山等島駐紥，到時會無得守. 而且當時香港島有人口密集，鼠疫橫行，需要分散人口減低風險. 同埋，香港島同九龍半島亦都無可能糧食自足，重有係工業亦要地發展.
之後由The Chamber of Commerce、The China Association同埋The Navy League力推，尤其係後者. 而英國海軍同陸軍都有份提防務意見. 港督羅便臣推動英國政府. 而英國駐華公使竇納樂（Claude MacDonald）同大清打交道.
談判
1898年3月，俄國迫大清租旅順同大連共25年，引起英國不安，所以英國借勢迫大清租威海衞同等年期，7月1號簽《訂租威海衛專條》. 同時訂下如果廣東、廣西有任何租借地，會另要求租地以求平衡. 同期3月，法國想染指廣東、廣西，4月迫大清租廣東西部嘅廣州灣. 英國乘機以平衡勢力為由，竇納樂迫大清畀英國擴址200英里，6月9號簽下《展拓香港界址專條》，租99年. 之後11月16號，大清亦迫住租廣州灣畀法國.
移交
1898年6月9號簽訂之後，香港本埠並無即時公告. 10號，香港本地仍然未知結果，會否全部仰或部份.
英人並無卽時收地，而係等到調查完，勘定界，諗定方針先做，先至收. 原因定喺一八九八年四月十七號正式接收，因爲鄉民開打新界六日戰，結果提早一日，喺四月十六號，喺九龍城同大埔升旗接收新界.
閏三月初四
閏三月初四係黃曆閏年時閏三月第四日. 因為閏三月唔係年年有，平時紀念都會響三月初四.
節慶、風俗習慣
[[Category:日]]
香港基督徒音樂事工協會
香港基督徒音樂事工協會（Hong Kong Association of Christian Music Ministry Limited），通常用英文縮寫ACM來稱呼呢個機構，係香港一個基督新教音樂創作機構，於1983年成立，用廣東話創作流行音樂去傳揚福音. 協會部分成員係香港歌手同音樂家，包括翁慧韻、吳秉堅、陳芳榮、陳鎮華、辛尼哥哥、曾路得、鄧惠欣、趙孟準、金培達、郭多加、吉中鳴、鄭楚萍、麥皓輪、甄燕鳴、古丹青、張滿源、王建威、何威廉、Quin Lam、Charily Chu、Ryan Cheng等等. 嗰道40年嚟曾經出過多張唔同嘅專輯，尤其係齊唱乜乜齊唱物物. 佢亦會喺香港嘅教會、學校、戶外場地、大型場地等舉辦各類型聚會同到世界各地做巡迴佈道.
歷史
1982年初，包括翁慧韻、吳秉堅、陳芳榮、陳鎮華等呢啲人嘅幾位對音樂有異象嘅弟兄姊妹，開始創作粵語嘅現代詩歌，之後得到突破機構的協助出版咗《齊唱新歌》第一集. 1983年「香港基督徒音樂協會」正式成立，英文簡稱ACM. 1996年同「城市旋律」合併，協會亦改名做「香港基督徒音樂事工協會」. 2005年整個ACM兒童詩班出嚟，2007年推出第一張由兒童詩班主唱嘅專輯《齊唱兒歌》.
專輯
1982年：齊唱新歌 1983年：齊唱新歌二、齊唱新歌三 1984年：齊唱新歌四 1985年：齊唱新歌五 1986年：齊唱新歌六 1988年：齊唱新歌七 1989年：齊唱新歌八 1990年：齊唱新歌九 1992年：齊唱新歌十 1995年：齊唱新歌十一 1997年：齊唱新歌十二 2003年：齊唱新歌十三 2006年：齊唱新歌十四 2007年：齊唱兒歌 2009年：齊唱兒歌二之真美麗 2011年：齊唱兒歌三 2015年：齊唱兒歌四之小小敬拜者 (大衛篇) 2018年：齊唱兒歌五之我是主的小門徒 2020年：齊唱兒歌 (2020年專輯) 未能盡錄
使命宣言
ACM本住基督徒身份同信仰，承擔香港普同音樂文化嘅責任，並以現代基督教音樂，透過唔同音樂事工敬拜天父、廣傳福音、裝備信徒. ACM亦發揮協會功能，協助其他機構同音樂人推動基督教音樂.
翠湖山莊 (廣州)
翠湖山莊（）係廣州市嘅一個居民住宅區，喺天河區黃埔大道中入面，西邊冇幾遠就係華僑醫院同埋華南快速幹線. 呢個樓盤喺1998年12月1號開始入伙.
介紹
翠湖山莊嘅佔地面積有54,746平方米，總建築面積有310,000平方米，而綠化差唔多霸咗60%嘅地. 入面包括咗13棟14——32層樓嘅住宅，入面重有半山式花園，同埋好多種唔同嘅中西式雕像、假山、有大風車嘅人工湖，露天游水池同埋羅馬廣場響度，入去花園嗰陣就好似去咗白雲山度整嘅別墅噉；附近冇幾遠重有地下商業廣場，菜市場喺度. 而呢個住宅區入面重有-1同埋-2樓嘅地下停車場響度.
攷
類:天河區
YE
YE，拉丁字母串字，指：
白沙路 (廣州)
廣東廣州有2條白沙路：
ACM
ACM可以係：
Du
du係拉丁字母一串，可以指：
九龍騷亂
九龍騷亂可以指以下幾單：
航拍機
航拍機（），廣東又嗌或無人機（），係種細型無人飛機，配備無線電遙控、GPS同錄影機，可以由高空影低影像同相.
類:無人飛機
特異性免疫
特異性免疫（adaptive immunity）係一種可以識別而且針對某啲病原體嘅免疫反應. 同特異性免疫相對嘅係非特異性免疫. 脊椎動物嘅特異性免疫系統大致上可以分做液性免疫同埋胞性免疫.
翠湖山莊 (滿地可)
翠湖山莊（；Mont-Tremblant）係加拿大魁北克省滿地可市嘅其中一個旅遊景區. 佢之前最先用冬天嘅滑雪嚟搞嘅，不過到咗1991——1992年就轉成四季開放嘅度假聖地. 呢個度假村喺春夏秋冬四季都有唔同嘅節日. 喺冬天嗰陣，呢個山莊入面嘅滑雪場係出嗮名，因為喺美國嘅《滑雪》雜誌入面，連續10幾年話佢係北美東邊地區嘅第一滑雪場.
攷
類:加拿大旅遊景區
Sie
sie係拉丁字母一串，可以指：
閏三月初五
節慶、風俗習慣
[[Category:日]]
聖公會聖彼得小學
聖公會聖彼得小學（英文：S.K.H. St. Peter's Primary School；縮寫：SPPS），簡稱聖彼得小學，係香港第二間最耐歷史嘅基督教小學，1884年正式創校，1954年改用而家個名，1956年搬入石塘嘴山道88號校舍，2014年再喺附近新增山道70號嘅校舍，係香港少數有兩間校舍嘅小學.
小寒
小寒係廿四節氣中嘅第廿三個，響陽曆1月5號、1月6號或者1月7號，亦即係太陽響黃經285°果日. 呢日雁會向北飛避寒；鵲會起巢過冬；而雉就會叫.
流溪河隧道
流溪河隧道係中國廣東省廣州市從化區一隧道，2004年9月通車，喺呂田鎮塘田村西邊近良口鎮流溪河水庫東北角位（105國道嘅K2456+700～2456+200標記），附近冇幾遠就係呂田嘅六角水村同埋溫塘肚村.
介紹
隧道全長560米，係一條單洞式隧道. 佢係接埋隧道兩邊開特大高架旱橋，而成個隧道響大立岭深峡谷嘅山間野林入面.
飛機師
飛機師，又叫機師、飛行員，係種揸飛機嘅職業，譬如喺民用航空入面負責揸客機.
抗議
抗議（英文：Protest）係社會或者國際群眾上對一個議題、行為或者社會唔同層面嘅問題表達反對立場，抗議有好多種形式，例如示威、遊行、罷工、罷課等等.
佢哋
佢哋（，英文：They）係一個第三人稱嘅複數代名詞（主格）. 通常喺多過一個人嗰陣會用.
福岡黃蜂
福岡黃蜂（アビスパ福岡）係日本一支職業足球隊，日本乙組職業足球聯賽（J2）球隊之一. 球會根據地係福岡縣福岡市，主場係東平尾公園博多之森球技場.
史
佢嘅前身係中央防犯足球部，1982年成立. 1996年加入日本職業足球聯賽.
刁協
刁協（；），字玄亮（），渤海饒安（而家河北鹽山西南）人. 兩晉時期官員，同劉隗一齊受晉元帝重用以抗衡琅琊王氏勢力，最終導致王敦之亂，喺王敦之亂期間被殺.
柯南道爾
亞瑟柯南道爾（Arthur Conan Doyle，）係英國醫生同偵探小說作家，1859年喺愛丁堡出世，1887年出版第一部作品《血字的研究》（A Study in Scarlet），主角福爾摩斯就喺度出現. 佢總共寫過56部短篇同埋4部中篇小說. 4部中篇小說按時間順序包括上面已經提到嘅《血字的研究》、《四簽名》（The Sign of Four）、《巴斯克維爾獵犬》（The Hound of the Baskervilles）同埋《恐怖谷》（The Valley of Fear）.
Zarahn
Zarahn係香港流行搖滾樂隊，1994年喺紐西蘭成立，成員包括主音兼結他手Endy（周國賢）、結他手Goro高佬（黃曉暉）、低音結他手兼主音Joey（貝祖貽）同埋鼓手Jerry（貝祖銘，貝祖貽嘅細佬）. 樂團嘅名「Zarahn」係嚟自Endy同埋Goro結他老師個名.
閏三月初六
閏三月初六係黃曆閏年時閏三月第六日. 因為閏三月唔係年年有，平時紀念都會響三月初六.
節慶、風俗習慣
[[Category:日]]
孤星淚 (搞清楚)
孤星淚可以係：
俠盜獵車手
《俠盜獵車手》（英文全名：Grand Theft Auto，通稱GTA）係開放世界動作冒險電子遊戲俠盜獵車手系列嘅第1個主線系列作品，1997年推出.
鉅記手信
鉅記手信，又叫鉅記餅家，係澳門規模至大嘅小食手信舖頭，同時喺香港同星加坡有分舖. 佢最出名嘅手信包括花生糖、杏仁餅.
鉅記手信有份贊助無綫電視劇集《巨輪》同《巨輪II》，劇情改編自鉅記嘅發跡史.
著名食家蔡瀾曾經幫鉅記手信賣廣告，當中佢講過一句「食餅有餅味」，相關廣告更加惹嚟網民回響，從此「食餅有餅味」就成為鉅記手信嘅代名詞.
翠華餐廳集團
翠華餐廳集團（Tsui Wah Restaurant Group，sehk: 01314）係香港連鎖茶餐廳集團，經營多個餐飲品牌，響中環、銅鑼灣同佐敦等地都有開分店. 另外業務亦拓展到中國內地、澳門同新加坡.
大部分香港茶餐廳嘅嘢食，佢哋都有供應，亦提供魚蛋粉同各式咖喱，中秋節時更會推出月餅. 嘢食價錢大都比一般茶餐廳貴.
政治立場
翠華集團嘅主席李遠康一般被視為親中派人士，佢曾經連同多名飲食界人士參選飲食界選委，主張反對取消強積金對沖、反對標準工時同支持輸入外勞，並且得到親中派立法會議員張宇人支持. 另外，李遠康本身同張宇人亦有唔錯嘅關係. 亦因為咁，喺香港逃犯條例爭議期間，翠華集團被視為藍店，被黃色經濟圈嘅支持者杯葛.
調味包設計被親中派發炮攻擊
2019年，香港陷入逃犯條例爭議，喺8月29號，親中派嘅吳秋北同馮煒光喺Facebook批評翠華餐廳最新調味包嘅包裝，當中包括印有穿著制服嘅動物嘅胡椒同白糖包裝，係諷刺警察，又話要罷食翠華餐廳. 之後翠華回應，設計喺2015年嘅時候已經有，2015年同2018年介紹翠華嘅網誌都有講，而且原意係呼籲客人響應環保，不點名批評吳秋北同馮煒光係刻意抹黑，別有用心破壞集團聲譽，保留法律追究權利.
衛生情況爭議
2020年4月，網上流傳翠華分店嘅麵包櫃懷疑有老鼠出沒，大埔分店仲俾人影埋相，顯示有一隻大老鼠喺度大模斯樣地咁喺麵包櫃入面食麵包. 張相喺網上瘋傳，引來唔少網民留言討論. 翠華之後回應話會做深層清潔，又提醒員工要做好維護工作.
關於旗下錫蘭品牌
《壹週刊》喺2021年報導關於翠華開設新茶餐廳品牌「錫蘭」嘅事，記者去到佢哋嘅分店採訪，員工否認自己係翠華旗下，但之後《壹週刊》就發現，錫蘭茶餐廳嘅註冊地址，正正喺翠華總部.